sagorsarker/bangla-wikipedia huggingface dataset:
১৯৮৩–৮৪ সন্তোষ ট্রফি

১৯৮৩–৮৪ সন্তোষ ট্রফি ছিল সন্তোষ ট্রফির ৪০তম সংস্করণ, ভারতে ফুটবলের প্রধান রাজ্য প্রতিযোগিতা। এটি ১৯৮৪ সালের এপ্রিল মাসে তামিলনাড়ুর, মাদ্রাজে (বর্তমানে চেন্নাই) অনুষ্ঠিত হয়েছিল। গোয়া ফাইনালে পাঞ্জাবকে ১–০ গোলে পরাজিত করে তাদের দ্বিতীয়বারের মতো প্রতিযোগিতায় জয়লাভ করে, এবং পূর্ববর্তী সংস্করণে পশ্চিমবঙ্গের সাথে ট্রফি জিতে নেওয়ার পর তারা একমাত্র শিরোপা জয়ী হিসেবে প্রথম। আর্নল্ড রদ্রিগেস এবং ক্যামিলো গনসালভেস (উভয় গোয়া) যথাক্রমে টুর্নামেন্টের সেরা ফরোয়ার্ড এবং সেরা খেলোয়াড় নির্বাচিত হন। গোলরক্ষক ব্রহ্মানন্দ শঙ্খওয়ালকার দ্বিতীয়বারের মতো গোয়া দলের অধিনায়ক ছিলেন। তিনি ক্লিন শিট দিয়ে টুর্নামেন্ট শেষ করেন।
<section begin=SF/>
"গোয়া মোট ৬–০ গোলের ব্যবধানে জিতেছিল।"
"মোট ২–২ গোলে সমান। পেনাল্টি শুটআউটে ৪–২ ব্যবধানে জয় পায় পাঞ্জাব।" পাঞ্জাবের গোলরক্ষক সুরজিৎ সিং দ্বিতীয় ও তৃতীয় পেনাল্টি বাঁচিয়ে দেন।
দুরেস

দুরেস ( , ;) আলবেনিয়া প্রজাতন্ত্রের দ্বিতীয় সর্বাধিক জনবহুল শহর এবং দুরেস কাউন্টি ও দুরেস পৌরসভার কেন্দ্র। এটি আলবেনিয়ার সবচেয়ে প্রাচীন বসবাসযোগ্য শহরগুলির মধ্যে অন্যতম, যার ইতিহাস প্রায় ২,৫০০ বছর ধরে প্রাচীন। শহরটি আলবেনিয়ার অ্যাড্রিয়াটিক সাগর উপকূলের এরজেন এবং ইশেম নদীর মোহনায় সমতল ভূমিতে অবস্থিত। দুরেসের জলবায়ু ঋতু ভিত্তিক ভূমধ্যসাগরীয় জলবায়ু দ্বারা গভীরভাবে প্রভাবিত।
দুরেস প্রাচীন গ্রীক উপনিবেশকারীদের দ্বারা খ্রিস্টপূর্ব সপ্তম শতকে করিন্থ এবং করকিরা থেকে আগত উপনিবেশকারীদের সহযোগিতায় স্থানীয় তাউলান্তি নামে পরিচিত ইলিরিয়ান গোত্রের সাথে প্রতিষ্ঠিত হয়েছিল। এই শহরটি পরবর্তীতে ডাইরাকিয়াম নামে পরিচিত ছিল এবং রোমান সাম্রাজ্য ও এর উত্তরসূরি সাম্রাজ্যের একটি গুরুত্বপূর্ণ অংশে পরিণত হয়। রোমানদের নির্মিত ভিয়া এগনেশিয়া সড়ক এখান থেকেই শুরু হয়ে বালকান উপদ্বীপের বিভিন্ন নিম্নভূমি, উচ্চভূমি পেরিয়ে কনস্টান্টিনোপল পর্যন্ত বিস্তৃত হয়েছিল।
মধ্যযুগে দুরেস শহর বুলগেরীয়, ভেনেটীয়, স্থানীয় আলবেনীয় প্রভাবশালী এবং উসমানীয়দের মধ্যে বারবার দখলকৃত হয়। শেষ পর্যন্ত উসমানীয়রা বিজয়ী হয় এবং ১৫০১ থেকে ১৯১২ সাল পর্যন্ত প্রায় ৪০০ বছরের বেশি সময় ধরে শহরটি শাসন করে। আলবেনিয়ার স্বাধীনতা ঘোষণার পর শহরটি অল্প সময়ের জন্য আলবেনিয়ার রাজতন্ত্রের রাজধানী হিসেবে কাজ করেছিল। পরে এটি ইতালির রাজতন্ত্রের অন্তর্ভুক্ত হয় এবং দ্বিতীয় বিশ্বযুদ্ধের সময় নাৎসি জার্মানির দ্বারা দখল করা হয়। আলবেনিয়ার সমাজতান্ত্রিক প্রজাতন্ত্রের অধীনে দুরেস জনসংখ্যা ও অর্থনৈতিক কার্যক্রমে ব্যাপক প্রসার লাভ করে।
দুরেসের অর্থনৈতিক অগ্রগতির ভিত্তি হলো এর পরিবহন সংযোগ, অর্থনৈতিক প্রতিষ্ঠানের ঘনত্ব এবং শিল্প ঐতিহ্য। দুরেস বন্দর আদ্রিয়াটিক সাগরের বৃহত্তম বন্দরগুলির মধ্যে অন্যতম এবং প্রতিবেশী দেশগুলির সাথে সংযোগ স্থাপনকারী একটি বন্দর। শহরটির অন্যতম প্রধান আকর্ষণ হলো দুরেসের অ্যাম্ফিথিয়েটার, যা ইউনেস্কোর বিশ্ব ঐতিহ্যবাহী স্থানের তালিকায় অন্তর্ভুক্ত হওয়ার জন্য আলবেনিয়ার প্রস্তাবিত তালিকায় স্থান পেয়েছে। এটি একসময় ২০,০০০ দর্শকের ধারণক্ষমতাসম্পন্ন ছিল এবং এটি বালকান উপদ্বীপের বৃহত্তম অ্যাম্ফিথিয়েটার।
জাওয়াদ হুসাইন

রেজা জাওয়াদ হুসেইন (২০ এপ্রিল ১৯৩৯ – ২৬ এপ্রিল ২০০৮), সাধারণত জো হুসেইন নামে পরিচিত, ছিলেন একজন ভারতীয় ক্রিকেটার। তিনি তামিলনাড়ুর পক্ষে অন্ধ্রের বিপক্ষে ১৯৬৪-৬৫ রণজি ট্রফিতে মাত্র একটি প্রথম-শ্রেণীর ম্যাচ খেলেছিলেন। সেই ম্যাচে তিনি একমাত্র ইনিংসে ১৭ রান করেন, এক ওভার বল করেন যার জন্য তিন রান দেন, এবং কোনো ক্যাচ নেননি।
তিনি চেন্নাইয়ের লয়োলা কলেজের প্রাক্তন ছাত্র।
হুসেইন ইলফোর্ডে একটি ক্রিকেট স্কুলের মালিক ছিলেন, যেটির শুরুর কোচ ছিলেন হ্যারল্ড ফারাগার। এখানে গ্রাহাম গুচ এবং সাবেক ইংল্যান্ডের ক্রিকেটার জন লেভারসহ আরও কিছু খেলোয়াড় প্রশিক্ষণ নিয়েছিলেন। ২০০৮ সালের ২৬ এপ্রিল তিনি নিউমোনিয়া থেকে সৃষ্ট হৃদক্রিয়া বন্ধ হয়ে যাওয়া সমস্যায় এবং ফুসফুসের ক্রিয়া বন্ধ হয়ে মারা যান।
তিনি একজন ইংরেজ নারীকে বিয়ে করেন এবং ইংল্যান্ডের প্রাক্তন টেস্ট অধিনায়ক নাসের হুসেইন। তিনি প্রাক্তন উরচেস্টারশায়ারের খেলোয়াড় মেল হুসেইন এবং ব্যালে নর্তকী বেনজির হুসেইনের পিতা।
আশিষ জায়েদি

আশিষ উইনস্টন জায়েদি, সাধারণত জায়েদি নামে পরিচিত, একজন ভারতীয় ক্রিকেটার যিনি ১৯৮৮ থেকে ২০০৬ সাল পর্যন্ত উত্তর প্রদেশের হয়ে ১৫৭টি প্রথম-শ্রেণীর ম্যাচে ফাস্ট বোলার হিসেবে প্রতিনিধিত্ব করেছেন। তার ক্যারিয়ারের স্বর্ণযুগে তিনি প্রায় ভারতীয় দলে নির্বাচিত হতে যাচ্ছিলেন। তার হিন্দু প্রথম নাম, খ্রিস্টান মধ্য নাম এবং মুসলিম উপাধির কারণে তার সতীর্থরা তাকে প্রায়ই "অমর আকবর এন্থনি" বলে ডাকতেন।
গুরু গোবিন্দ সিং স্পোর্টস কলেজ, লখনউয়ের প্রাক্তন ছাত্র আশিষ, ১৭ ডিসেম্বর ২০০৬ সালে প্রথম-শ্রেণীর ক্রিকেট থেকে অবসর ঘোষণা করেন। তিনি তার ১৮ বছরের ক্যারিয়ারে ১৫৭টি ম্যাচ খেলে ৪২৭ উইকেট সংগ্রহ করেন।
দৌরা-সুরুওয়াল

দৌরা-সুরুওয়াল (दौरा सुरुवाल) হলো নেপালি পুরুষদের জাতীয় পোশাকগুলির মধ্যে একটি। দৌরা হলো পাঞ্জাবি বা কুর্তার একটি বিকল্প রূপ। এটি উপরের পোশাক হিসাবে পরিধান করা হয়। আর সুরুওয়াল হলো পাজামা বা ট্রাউজার। ১৯ শতকে নেপালের প্রধানমন্ত্রী জং বাহাদুর রানা দৌরা-সুরুওয়াল পোশাকের সাথে কোট পরা প্রচলন করেন। এই পোশাকটি ভারতের দার্জিলিংয়েও ভারতীয় গোর্খা বংশোদ্ভূত মানুষদের মধ্যে বেশ জনপ্রিয়।
দৌরা-সুরুওয়াল হলো নেওয়ার পুরুষদের একটি ঐতিহ্যবাহী পোশাক "তপালন" (নেপালি ভাষা: तपालं) এর আধুনিক রূপ। এটি ঐতিহ্যগতভাবে পুরুষদের পোশাক হিসেবে পরিধান করা হতো যা "তপালন" নামে একটি লম্বা পাঞ্জাবি বা কুর্তার সঙ্গে "সুরুওয়া" (নেপালি ভাষা: सुरुवा:) নামে পরিচিত আঁটসাঁট পাজামা বা ট্রাউজার নিয়ে গঠিত। এই পোশাকের সঙ্গে একটি কোমরকোট বা কোট এবং সঙ্গে একটি টুপি পরিধান করলে পোশাকটি সম্পূর্ণ হয়। এই টুপিকে তাপুলি বা টপি (নেপালি ভাষা: तपुली) বলা হয়।
নেপালে দৌরা-সুরুওয়াল পুরুষদের ঐতিহ্যবাহী পোষাক যা জাতীয় পোষাকও বটে। এটি নেপালি জামা যাকে বলা হয় দৌরা এবং নেপালি পাজামা যাকে বলা হয় সুরুওয়াল নিয়ে দৌরা-সুরুওয়াল (নেপালি ভাষা: दौरा सुरूवाल) স্যুট তৈরি হয়। নাজিয়া হুসেনের (২০১৮) মতে, "দৌরা হল একটি বন্ধ গলার শার্ট যেটি পাঁচটি প্লীট এবং আটটি কাপড়ের দড়ি দিয়ে শরীরের চারপাশ বেঁধে রাখে"।
দৌরা অর্থাৎ উপরের পোশাকটি গুজরাটি কেদিউ পোশাকের অনুরূপ, যদিও বুকের উপর দিয়ে যাওয়া প্লীট এতে নেই, তবে আড়াআড়ি বাঁধার ব্যবস্থা রয়েছে।
নেপালি সুরুওয়া বা সুরুওয়াল হলো চুড়িদার এবং গুজরাটের উপকূলীয় অঞ্চলে বিশেষ করে সৌরাষ্ট্র এবং কচ্ছের মানুষদের পরিধান করা পোশাকের সংমিশ্রণ যেখানে পোশাকটিকে সুরুওয়াল বা চর্নো বা কাফনিও বলা হয়। পোশাকটি পা বরাবর আঁটসাঁট কিন্তু নিতম্বের দিকে চওড়া। সুরুওয়াল পরিধান করলে পায়ের চারপাশে বেশ আরামদায়ক লাগে। গোড়ালির চারপাশেও দেখতে বেশ মানানসই।
১৯ শতকে নেপালের প্রধানমন্ত্রী বীর শমসের জং বাহাদুর রানা যুক্তরাজ্যে একটি বেসরকারী সফরের সময় দৌরা-সুরুওয়াল পরিধান করেছিলেন, তার পর থেকে নেপালে এই পোশাকটিকে আরও জনপ্রিয় হয়ে ওঠে। ১৯ শতকে জং বাহাদুর রানা নেপালে এই পোশাকের সাথে কোট চালু করেন। তৎকালীন যুক্তরাজ্যের রানী জং বাহাদুর রানাকে একটি কোট উপহার হিসেবে দিয়েছিলেন। পরে তিনি দৌরা-সুরুওয়ালের সাথে কোট পরার প্রথা প্রচলন করেন। পুরুষরাও ওয়েস্টকোটের সাথে দৌরা-সুরুওয়াল পরে থাকেন।
দৌরা পোশাকে আটটি কাপড়ের স্ট্রিং বা দড়ি থাকে যা দৌরাকে শরীরের সঙ্গে ধরে রাখতে ব্যবহৃত হয়। এটি আটটি কাপড়ের স্ট্রিং বা দড়িকে অষ্টমাত্রিকা-সিঙ্গিনী হিসাবে চিহ্নিত করা হয়। এই অষ্টমাত্রিকা হলেন:
নেপালি পৌরাণিক কাহিনী অনুসারে, আট সংখ্যাটি একটি ভাগ্যবান সংখ্যা। পাঁচটি প্লীট বা ক্যালিস পঞ্চ বুদ্ধ বা পঞ্চ রত্নকে বোঝায়। দৌরার বন্ধ গলাটি ভগবান শিবের ঘাড়ের চারপাশে সাপকে নির্দেশ করে।
ক্ষুধিত পাষাণ (চলচ্চিত্র)

ক্ষুধিত পাষাণ তপন সিংহ পরিচালিত ১৯৬০ সালের বাংলা ভাষার ভারতীয় নাট্য চলচ্চিত্র। এটি রবীন্দ্রনাথ ঠাকুরের ১৮৯৫ সালের "ক্ষুধিত পাষাণ" গল্প অবলম্বনে নির্মিত। এটি প্রযোজনা করেন হেমেন গাঙ্গুলী। এতে শ্রেষ্ঠাংশে অভিনয় করেন অরুন্ধতী মুখার্জি, সৌমিত্র চ্যাটার্জি ও ছবি বিশ্বাস। এই চলচ্চিত্রের সুর করেন ওস্তাদ আলী আকবর খাঁ। চলচ্চিত্রটি ১৯৬০ সালের ৬ মে মুক্তি পায়। এটি ৮ম জাতীয় চলচ্চিত্র পুরস্কারে দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য মেধার সনদ বিভাগে পুরস্কৃত হয়।
"ক্ষুধিত পাষাণ" চলচ্চিত্রের সুর করেন ওস্তাদ আলী আকবর খাঁ। গীত রচনা করেন রবীন্দ্রনাথ ঠাকুর ও পণ্ডিত ভূষণ। গানে কণ্ঠ দেন আমির খাঁ, প্রতিমা বন্দ্যোপাধ্যায়, ও দ্বিজেন মুখোপাধ্যায়।
আল রাউদ আল আনফ

আল রাউদ আল আনফ ইবনে হিশামের দ্বারা নবীর জীবনী ব্যাখ্যা করার জন্য লিখিত একটি বই। বইটি ১২ শতকের লেখক আবু আল-কাসিম আল-সুহাইলি দ্বারা লিখিত একটি সীরাত গ্রন্থ। আবু আল-কাসিম আল-সুহেলি আন্দালুসিয়ার মালাগার নিকটবর্তী একটি গ্রামে ৫০৮ হিজরিতে জন্মগ্রহণ করেন। ইসলামি নানা বিষয়ে গবেষণা ও বই প্রকাশ করে ৫৮১ হিজরিতে মৃত্যুবরণ করেন। বইটিতে অস্পষ্ট বংশের বর্ণনা ছিল, লেখক বইটিতে অস্পষ্টতা দূর করেছেন। কখনও কখনও তিনি ব্যাকরণগত বিশ্লেষণের সাথে কিছু শব্দ প্রবর্তন করেছেন। বইটি চারটি খণ্ডে মুদ্রিত হয়েছে, প্রতিটা খণ্ড বিজ্ঞ ব্যক্তিদের দ্বারা পর্যালোচনা করা হয়েছে।
আল-রাউদ আল-আনফ বইটির পাঁচটি যাচাইকৃত সংস্করণ রয়েছে। প্রথমটি ত্বহা আবদুল রউফ আল-সাদ দ্বারা সম্পাদিত একটি সংস্করণ, দ্বিতীয়টি আবদুল্লাহ আল-মিনশাভি দ্বারা সম্পাদিত সংস্করণ, তৃতীয়টি আবদুল রহমান আল-ওয়াকিল দ্বারা সম্পাদিত সংস্করণ, চতুর্থটি ওমর আবদুল সালাম আল-সালামি দ্বারা সম্পাদিত সংস্করণ এবং পঞ্চমটি মাজদি বিন মনসুর বিন সাইয়্যিদ আল-শুরা দ্বারা মন্তব্য করা হয়েছে। সর্বশেষ সংস্করণে ইবনে হিশামের জীবনী পৃষ্ঠার শীর্ষে রাখা হয়েছিল এবং নীচের অংশে আল-রাউদ আল-আনফের পাঠ্য সংযুক্ত ছিল। এটি চারটি খণ্ডে মুদ্রিত হয়েছিল, প্রতিটি খণ্ডের বিষয়বস্তু নিম্নরূপ:
বইটির লেখক মূলত ইবনে হিশাম রচিত সীরাত ইবনে হিশাম বইটি ব্যাখ্যা করেছেন। বইটিতে তার দৃষ্টিভঙ্গি ছিল ইবনে হিশামের জীবনী উপস্থাপন করা এবং সবচেয়ে অস্পষ্ট শব্দ ও অর্থ ব্যাখ্যা করা এবং ব্যাখ্যা যোগ করা। বইটিতে অস্পষ্ট বংশের বর্ণনা ছিল, লেখক বইটিতে অস্পষ্টতা দূর করেছেন। কখনও কখনও তিনি ব্যাকরণগত বিশ্লেষণের সাথে কিছু শব্দ প্রবর্তন করেছেন।
আল-সুহাইলি ভূমিকায় তার বইটি লেখার উদ্দেশ্য বর্ণনা করেছেন:আল্লাহর রসূলের জীবনীতে কী ঘটেছিল তা স্পষ্ট করার জন্য বইটি লিখেছি। যা পূর্বে ইবনে ইসহাক তার বইতে উল্লেখ করেছেন। বইটিতে আমি যা শিখেছি, তা হলো অস্পষ্ট কঠিন শব্দ, বন্ধ বক্তৃতা, কঠিন বংশ তালিকা বা আইনশাস্ত্রের কিছু বিষয়। তবে বিবেচনায় নেওয়া অনুসারে তা আমার জন্য বোঝা সহজ ছিলো। তাই এটি সম্পূর্ণ করার একটি উপায় রয়েছে, এসকল বিষয় আমাকে আগ্রহী করে তোলে।
আর্নল্ড রদ্রিগেজ

আর্নল্ড রদ্রিগেজ (জন্ম ) একজন প্রাক্তন ফুটবলার যিনি সালগাওকর এবং ভারত ফুটবল দলের হয়ে মিডফিল্ডার হিসেবে খেলেছিলেন। তানজানিয়ায় জন্মগ্রহণ করেন, তিনি ১৯৭৭ সালে আত্মপ্রকাশের পর আন্তর্জাতিকভাবে ভারতের প্রতিনিধিত্ব করেন।
রদ্রিগেজ তানজানিয়ার দারুস সালামে, গোয়ান পিতামাতার কাছে জন্মগ্রহণ করেছিলেন, তাকে ভারতের গোয়ার বারদেজের একটি বোর্ডিং স্কুল মন্টে দে গুইরিম স্কুলে পাঠানোর আগে। তার পরিবার গোয়ার অরলিম, সালসেটের বাসিন্দা।
রদ্রিগেজ ক্লাব সালগাওকর এবং গোয়া ফুটবল দলের হয়ে সন্তোষ ট্রফিতে খেলেছেন।
১৯৮৯ সালে, রদ্রিগেজ ইস্তমিয়ান ফুটবল লিগের ক্রয়েডনের সাথে স্বাক্ষর করেন। তিনি ইংলিশ নন-লিগ ফুটবল দল সিম্বার সাথেও উপস্থিত ছিলেন, একটি দল যেখানে গোয়ান খেলোয়াড় রয়েছেন।
রদ্রিগেজ তার গতি এবং ড্রিবলিং ক্ষমতার জন্য পরিচিত ছিলেন।
রদ্রিগেজ বিবাহিত, ইংল্যান্ডের লন্ডনে বসবাস করেছেন, তিনি একজন ব্রিটিশ নাগরিক এবং ইংলিশ প্রিমিয়ার লিগের দল লিভারপুলের সমর্থক।
ভারত
সালগাওকর
গোয়া
পানভেল এসসি
স্বতন্ত্র
মরিসিও আফনসো

মরিসিও আফনসো হলেন একজন প্রাক্তন ভারতীয় ফুটবলার যিনি ১৯৮৪ এশিয়ান কাপে ভারতের হয়ে মিডফিল্ডার হিসেবে খেলেছিলেন। তিনি সিআরসি চিনচিনিম, সালসেট, সালগাওকর এবং ডেম্পোর হয়েও খেলেছেন। তিনি সম্প্রতি গোয়া প্রফেশনাল লিগে ডেম্পো পরিচালনা করেছেন।
তিনি বাংলাদেশে ১৯৮৩ সালের রাষ্ট্রপতি কাপ এবং নয়াদিল্লি, সিঙ্গাপুর, কুয়ালালামপুর এবং রিয়াদে ১৯৮৩ সালের প্রাক-অলিম্পিক বাছাইপর্বে ভারতের প্রতিনিধিত্ব করেছেন।
ভারত
গোয়া
স্বতন্ত্র
ক্ষুধিত পাষাণ

ক্ষুধিত পাষাণ রবীন্দ্রনাথ ঠাকুর রচিত ১৮৯৫ সালের বাংলা ভাষার ছোটগল্প। ঠাকুর সবরমতী নদীর নিকটে অবস্থিত গুজরাটের আহমেদাবাদের শাহীবাগের শাহজাহানের মোতি শাহী মহলে অবস্থানের পর এই গল্প রচনার অনুপ্রেরণা লাভ করেন। এখানে সেসময় তার বড় ভাই সত্যেন্দ্রনাথ ঠাকুর বিচারক হিসেবে কর্মরত ছিলেন। এটি একজন মাশুল-আদায়কারীর গল্প, যিনি কর্মসূত্রে একটি ছোট শহরে যান এবং সেখানে একটি পুরাতন বাড়িতে বসবাস শুরু করেন। এলাকাবাসী তাকে জানায় বাড়িটিতে অতিপ্রাকৃত শক্তির অবস্থান রয়েছে।
"বাংলানিউজটোয়েন্টিফোর.কম"-এ ড. ফজলুল হক সৈকত লিখেন রবীন্দ্রনাথ তার রচনাশৈলীর মধ্য দিয়ে লৌকিকতা-অলৌকিকতা, রহস্যময়তা ও ঐশ্বরিক বিশ্বাসের সাথে সামাজিক বাস্তবতার দ্বন্দ্ব তুলে ধরেছেন। "দৈনিক সমকাল"-এ ভীষ্মদেব চৌধুরী লিখেন এটি "প্রাকৃত-অতিক্রমী কোনো শিল্পকৃতি নয়, ঐতিহাসিক বাস্তবতার ওপর এক সৃজনক্ষম কবিতার বর্ণযোজনার অভিপ্রয়াস, এক পুনর্গঠিত ইতিহাসের নন্দনশোভা।"
গল্পটি একাধিক চলচ্চিত্র ও মঞ্চনাটকের উপযোগী করা হয়, সেগুলো হল:
আয-যুহুরুল বাসিমু ফি সিয়ারি আবিল কাসিমী

আয-যুহুরুল বাসিমু ফি সিয়ারি আবিল কাসিমী () ইমাম আল-হাফিজ আল-নাসাবাহ বাকজারীর রচিত একটি বই। বইটিতে ইবনে ইসহাক রচিত সীরাত ইবনে ইসহাক বইয়ের সমালোচনামূলক অধ্যয়ন রয়েছে। বইটি আল-রাউদ আল-নাফ বইয়ের সমতূল্য, যেখানে ইমাম আল-সুহাইলি দ্বারা সীরাত ইবনে হিশাম বইয়ের পর্যালোচনা করেছিলেন। বইটি নেদারল্যান্ডসের লিডেন ইউনিভার্সিটির লাইব্রেরিতে সংরক্ষিত একটি কপি থেকে সংকলিত হয়েছে। বইয়ের দ্বিতীয় সংস্করণ বারোটি অংশে বিভক্ত এবং বইয়ের মূল পাণ্ডুলিপির হাতের লেখা প্রাচ্য পদ্ধতি অনুসরণ করা হয়েছে।
বইয়ের লেখক ইবনে আবদুল্লাহ আল-বাকজারি একজন হানাফি, তুর্কি বংশোদ্ভূত, আরবীয় ব্যক্তি ছিলেন। তিনি মিশরে জন্মগ্রহণ করেছিলেন। তিনি কায়রোর কালাত আল-জাবাল মসজিদে ৬৮৯ হিজরিতে জন্মগ্রহণ করেন। এবং ৭৬২ হিজরিতে কায়রোর মাহদিয়ায় নামক স্থানে মৃত্যুবরণ করেন।
বইটি ইবনে ইসহাকের বর্ণনায় নবীর জীবনী, ইবনে হিশামের বর্ণনায় নবীর জীবনী এবং ইমাম আল সুহেলীর বর্ণনায় আল-রাউদ আল-আনফ বইয়ের সমালোচনামূলক অধ্যয়ন রয়েছে। লেখক সমালোচনামূলক গবেষণায় অন্যান্য জিনিসের সাথে প্রয়োজন অনুসারে কৌতুক ও যুক্তিবিদ্যা যোগ করেছেন। লেখক হাদিস থেকে যা সংযোগ বিচ্ছিন্ন হয়েছে তা সংযুক্ত করার দিকে মনোযোগ দিয়েছেন। কিছু বর্ণনাকারীর অবস্থা বিকৃত ও সংশোধন করে ব্যাখ্যা করেছেন এবং ইবনে ইসহাকের কিছু বর্ণনা অনুবাদ করেছেন। তিনি তার লেখা এবং কিংবদন্তি কবিতা গ্রন্থের বিভিন্ন জায়গায় ব্যাখ্যা করেছেন এবং দেশ ও বংশ সম্পর্কে তথ্য উল্লেখ করেছেন।
পরমিন্দর সিং (ফুটবলার)

পারমিন্দর সিং ছিলেন একজন প্রাক্তন ভারতীয় অ্যাসোসিয়েশন ফুটবল খেলোয়াড়। তিনি ১৯৮৪ এএফসি এশিয়ান কাপে খেলা দলের অংশ ছিলেন এবং ঘরোয়া লিগে জেসিটি মিলসের হয়েও খেলেছিলেন।
তিনি ১৯৭৫ থেকে ১৯৮৬ সাল পর্যন্ত ভারত জাতীয় দলের প্রতিনিধিত্ব করেছিলেন। ১৯৯২ সালে এআইএফএফ তাকে দশকের সেরা খেলোয়াড় হিসাবে ঘোষণা করেছিল। তিনি ১৯৮২ সালে "এশিয়ান অল স্টার" ফুটবল দলের প্রতিনিধিত্ব করেছিলেন। তিনি এশিয়ান অল স্টার একাদশের হয়ে ব্রাজিলের বিপক্ষে দুটি ম্যাচও খেলেছিলেন এবং জিকো, এডার, ফ্যালকাও, সোক্রেটস এবং অন্যান্যদের বিপক্ষে খেলেছিলেন। তিনি জেসিটির হয়ে ১৯ বছর খেলার রেকর্ড গড়েছেন এবং খেলোয়াড়ি জীবনে তিনি ১৯টি ফেডারেশন কাপ, ১৯টি সন্তোষ ট্রফিতে জেসিটির প্রতিনিধিত্ব করেছেন। ১৯৯৫ সালে ফুটবল কোচ হিসেবে জেসিটিতে যোগ দেন তিনি। তিনি স্পোর্টস অথরিটি অব ইন্ডিয়া থেকে ডিপ্লোমা ইন ফুটবল কোচিং করেছেন এবং এএফসি এ লাইসেন্স কোর্স, এএফসি বি লাইসেন্স কোর্স, এএফসি সি লাইসেন্স কোর্স, এএফসি সি লাইসেন্স কন্ডিশনিং, এএফসি বি লাইসেন্স কন্ডিশনিং কোর্স ফিফা ফুতুরো-৩ অ্যাডমিনিস্ট্রেশন অ্যান্ড ম্যানেজমেন্ট কোর্স করেছেন।
ভারত
পাঞ্জাব
দি ইমপোর্টেন্স অব বিয়িং আর্নেস্ট (দ্ব্যর্থতা নিরসন)

দি ইমপোর্টেন্স অব বিয়িং আর্নেস্ট অস্কার ওয়াইল্ডের লেখা এবং ১৮৯৫ সালে প্রথম অভিনীত একটি নাটক।
দি ইমপোর্টেন্স অব বিয়িং আর্নেস্ট বলতে এছাড়াও বোঝায়:
আল-ওয়াফা আলাল মুস্তফা

আল-ওয়াফা আলাল মুস্তফা () ইবনে আল জাওজি রচিত নবী মুহাম্মদের জীবনীর উপর একটি বই। নবীর জীবনী ও মুহাম্মদের গুণাবলী পরীক্ষা এবং তার কাজ ও জীবনী উপস্থাপন করে। মুহাম্মদ এবং আদমের জন্ম থেকে পুনরুত্থানের দিন পর্যন্ত এর সাথে সম্পর্কিত সমস্ত কিছু বইটিতে বর্ণনা রয়েছে। তিনি তার বর্ণনায় রাসূলের উৎস, মিশন, দেশান্তর এবং যুদ্ধের মতো কাজ আলোকপাত করেছেন এবং রাসূলের তপস্বী, শিষ্টাচার, উপাসনার মত নৈতিক গুণাবলীর উল্লেখ করেছেন।
এটি তাঁর জীবনের প্রতিটি দিককে আলোকপাত করে, যা পাঠকদের জন্য একটি পূর্ণাঙ্গ সীরাত গ্রন্থ হিসেবে বিবেচিত। গ্রন্থটি দুই খণ্ডে বিভক্ত এবং মোট ১১৩৯ পৃষ্ঠার সমন্বয়ে গঠিত। এটি ১৯৭৬ সালে প্রকাশিত হয় এবং পরবর্তীতে বিভিন্ন প্রকাশনা সংস্থা থেকে পুনঃপ্রকাশিত হয়েছে। বইটি পরবর্তীতে আন নূর বুক, মাকতাবে ইসলামিয়া সহ নানা অনলাইনে বিভিন্ন ওয়েবসাইটে পিডিএফ ফরম্যাটে উপলব্ধ রয়েছে।
ইগনেশাস ডিয়াস

ইগনেশাস ডিয়াস হলেন একজন ভারতীয় ফুটবল মিডফিল্ডার যিনি ১৯৮৪ এশিয়ান কাপে ভারতের হয়ে খেলেছিলেন। তিনি সালগাওকরের হয়েও খেলেছেন।
বাবু মানি

বাবু মানি ( – ১৯ নভেম্বর ২০২২) একজন ভারতীয় ফুটবলার যিনি ১৯৮৪ এএফসি এশিয়ান কাপে ফরোয়ার্ড হিসাবে ভারতের হয়ে খেলেছিলেন। তিনি সৈয়দ নঈমুদ্দিনের কোচিংয়ে ইস্টবেঙ্গলের হয়েও খেলেছেন।
১৯৮৪ সালের নেহেরু কাপে আর্জেন্টিনার বিপক্ষে মানির আন্তর্জাতিক অভিষেক হয়। তিনি সেই স্কোয়াডের অংশ ছিলেন যেটি ১৯৮৪ এএফসি এশিয়ান কাপে যোগ্যতা অর্জন করেছিল এবং অংশগ্রহণ করেছিল।
ভারত
বাংলা
 মোহামেডান স্পোর্টিং
মোহনবাগান
ইস্টবেঙ্গল
কৃষ্ণেন্দু রায়

কৃষ্ণেন্দু রায় একজন ভারতীয় ফুটবল ডিফেন্ডার যিনি ১৯৮৪ এশিয়ান কাপে ভারতের প্রতিনিধিত্ব করেছিলেন। তিনি মোহনবাগানের হয়েও খেলেছেন।
ভারত
বাংলা
তিনি ১৯৮১ সালে মারদেকা কাপে ইন্দোনেশিয়ার বিপক্ষে ভারতের হয়ে একমাত্র গোল করেছিলেন, যা ভারতকে সেমি-ফাইনালে নিয়ে গিয়েছিল
সুদীপ চট্টোপাধ্যায় (ফুটবলার)

সুদীপ চট্টোপাধ্যায় বা সুদীপ চ্যাটার্জি (১৫ ডিসেম্বর ১৯৫৯ - ১৮ সেপ্টেম্বর ২০০৬), ডাকনাম "টুলু", ছিলেন একজন ভারতীয় আন্তর্জাতিক ফুটবল খেলোয়াড় এবং কোচ। তিনি সেন্টার ব্যাক হিসেবে তার ক্যারিয়ার শুরু করেন এবং তারপর মিডফিল্ডার ভূমিকায় যাওয়ার আগে ডান ব্যাক অবস্থানে চলে যান। একজন মিডফিল্ডার হিসেবে, তাকে ভারতীয় ফুটবলের সেরা খেলোয়াড়দের মধ্যে বিবেচনা করা হয়। তিনি সন্তোষ ট্রফিতে বাংলা পরিচালনা করেন এবং ১৯৯৮–৯৯ সংস্করণ আসরের শিরোপা জিতেছিলেন।
সুদীপ হাওড়া সহযাত্রী ক্লাবের সাথে তার খেলার কেরিয়ার শুরু করেছিলেন, যেখানে তার দক্ষতা প্রাক্তন ভারতীয় আন্তর্জাতিক অরুণ ঘোষ দেখেছিলেন। ১৯৮১ সালে, তিনি কলকাতা ১ম ডিভিশন লিগের দল বেঙ্গল নাগপুর রেলওয়ে (বিএনআর) ক্লাবে চুক্তিবদ্ধ হন। বিএনআর-এর সাথে একটি মৌসুম কাটানোর পর, তিনি ১৯৮২ সালে কলকাতার জায়ান্ট মোহনবাগানে যোগ দেন। মোহনবাগানের সাথে দুই মৌসুমের পর, সুদীপ ১৯৮৪ সালে বাগানের চিরপ্রতিদ্বন্দ্বী ইস্টবেঙ্গল ক্লাবে চলে আসেন। ইস্টবেঙ্গলে থাকাকালীন ক্লাবের তৎকালীন কোচ অমল দত্ত সুদীপকে সেন্ট্রাল মিডফিল্ডে স্থানান্তরিত করেন। সুদীপ ১৯৮৭ সাল পর্যন্ত ইস্টবেঙ্গলের সাথে ছিলেন। ইস্টবেঙ্গলের সাথে থাকার সময়, তিনি ১৯৮৬ সালে এআইএফএফ কর্তৃক বর্ষসেরা খেলোয়াড় নির্বাচিত হন। তিনি ১৯৮৮ সালে আবার মোহনবাগানে যোগ দেন এবং একই দুই মৌসুমে তাদের হয়ে খেলেন। ১৯৯০ সালে, তিনি এক বছরের জন্য পূর্ব বাংলায় ফিরে আসেন। সুদীপ অবশেষে ১৯৯১ সালে মোহনবাগানে ফিরে আসেন এবং ১৯৯২ মৌসুমের শেষে অবসর নেন।
১৯৮২ সালে মোহনবাগানের সাথে একজন সেন্টার ডিফেন্ডার হিসাবে আত্মপ্রকাশের পর, সুদীপ ১৯৮২ সালের এশিয়ান গেমসের জন্য ভারতীয় দলে অন্তর্ভুক্ত হন। ১৯৯২ সালে অবসর নেওয়া পর্যন্ত তিনি ভারতীয় ফুটবল দলের একজন অত্যন্ত নির্ভরযোগ্য সদস্য ছিলেন। সুদীপ এশিয়ান গেমস, এশিয়া কাপ, প্রি-ওয়ার্ল্ড কাপ, প্রি-অলিম্পিক, মারডেকা কাপ, এসএএফ গেমস এবং নেহেরু গোল্ড কাপে ভারতের প্রতিনিধিত্ব করেছেন। তিনি সাফ গেমস (১৯৮৫), প্রি-ওয়ার্ল্ড কাপ (১৯৮৬), এশিয়ান গেমস (১৯৮৬), মারডেকা কাপ (১৯৮৬), নেহেরু গোল্ড কাপ (১৯৮৫ ও ১৯৮৮) এবং এশিয়া কাপ (১৯৮৮) এ ভারতের নেতৃত্ব দেন। ১৯৯২ এশিয়া কাপ ছিল তার শেষ আন্তর্জাতিক টুর্নামেন্ট।
শিবপুরের হাওড়া চ্যাটার্জিহাট এলাকার চ্যাটার্জি পরিবারের বড় ছেলে সুদীপ। সুদীপ কলকাতার যমজ শহর হাওড়ার মন্দিরতলায় থাকতেন। অসুস্থ স্বাস্থ্যের কারণে ফুটবল থেকে অবসর নেওয়ার পরে, পরবর্তীকালে তিনি ডিমেনশিয়াতেও আক্রান্ত হন। ১৮ সেপ্টেম্বর ২০০৬-এ, পেয়ারার একটি টুকরো তার শ্বাস নালীর দম বন্ধ করে দেয় এবং তিনি কার্ডিয়াক অ্যারেস্টের শিকার হন। দ্রুত নিকটস্থ হাসপাতালে নিয়ে যাওয়ার পর তাকে মৃত ঘোষণা করা হয়। সুদীপ স্ত্রী, এক ছেলে ও এক মেয়ে রেখে গেছেন।
ভারত
মোহনবাগান
ইস্টবেঙ্গল
বাংলা
বাংলা
আসিদ ইবনে কুরজ আল-বাজালী

আসিদ ইবনে কুরজ আল-বাজালি হলেন ইসলামের নবী মুহাম্মদের একজন সাহাবি।
আসিদ ছিলেন কুরয ইবন আমির ইবন আবদুল্লাহ ইবন আবদুশ শামস ইবন গামগামা ইবন জারির ইবন শাক ইবন সাআব ইবন ইয়াশকার ইবন রাহাম ইবন আফরাক ইবন আফসা ইবন নাজির ইবন কসর ইবন আবকর ইবন আনমার আল-বাজালী।
আসিদ যখন ইসলাম গ্রহণ করেন, তার সঙ্গে বানু সাকিফ গোত্রের একজন ব্যক্তি ছিলেন। ইসলাম গ্রহণের পর তিনি মুহাম্মদ (সা.)-এর কাছে একটি ধনুক উপস্থাপন করেন এবং তার আশীর্বাদ কামনা করেন। মুহাম্মদ (সা.) তার জন্য দোয়া করেন।
রেকর্ড থেকে জানা যায় যে, আসিদ কয়েকটি হাদিস বর্ণনা করেছেন। এর মধ্যে একটি হাদিসে অন্যদের ভালোবাসার নির্দেশ দেওয়া হয়েছে যেমন আমরা নিজেদের ভালোবাসি। এছাড়াও তিনি রোগ, জ্বর এবং পাপ মোচন সম্পর্কিত হাদিস বর্ণনা করেছেন।
মোনেরো

মোনেরো (Monero, XMR) একটি এবং গোপনীয়তামুখী ক্রিপ্টোকারেন্সি, যা লেনদেনের সময় ব্যবহারকারীর ব্যক্তিগত তথ্য সুরক্ষিত রাখতে বিশেষভাবে ডিজাইন করা হয়েছে। ২০১৪ সালে চালু হওয়া এই ডিজিটাল মুদ্রা গোপনীয়তার উচ্চমান এবং বিকেন্দ্রীকৃত ব্যবস্থার জন্য বিখ্যাত। মোনেরো বিটকয়েনের মতো ব্লকচেইন প্রযুক্তি ব্যবহার করে, তবে এটি লেনদেনের তথ্য পুরোপুরি গোপন রাখে।
বিটকয়েনের সঙ্গে বড় পার্থক্য হলো মোনেরোতে লেনদেন ট্র্যাক করা প্রায় অসম্ভব, কারণ মোনেরোর ব্লকচেইন সম্পূর্ণরূপে অদৃশ্য এবং এনক্রিপ্টেড থাকে। অন্যদিকে, বিটকয়েনের ব্লকচেইন উন্মুক্ত এবং লেনদেনের সমস্ত তথ্য জনসমক্ষে দেখা যায়। মোনেরোর এই বৈশিষ্ট্যগুলি এটি ব্যক্তিগত গোপনীয়তা রক্ষায় আগ্রহী ব্যবহারকারীদের কাছে জনপ্রিয় করেছে, যদিও এটি অবৈধ কার্যকলাপেও ব্যবহার করা হয়।
মোনেরো প্রুফ অফ ওয়ার্ক (Proof of Work) অ্যালগরিদমের ওপর ভিত্তি করে কাজ করে এবং এটি একটি ওপেন-সোর্স প্রকল্প, যেখানে বিশ্বব্যাপী বিকেন্দ্রীকৃত সম্প্রদায় প্রযুক্তিগত উন্নয়ন ও নিরাপত্তা নিশ্চিত করে।
স্বর্গ (খ্রিস্টধর্ম)

খ্রিস্টধর্মে, স্বর্গ ঐতিহ্যগতভাবে ঈশ্বরের সিংহাসন এবং ঈশ্বরের দেব-দূতদের অবস্থান, এবং খ্রিস্টধর্মের অধিকাংশ সম্প্রদায়ে এটি পরকালের ধর্মনিষ্ঠ মৃতদের আবাস। কিছু খ্রিস্টান সম্প্রদায়ের মধ্যে এটি মৃতদের পুনরুত্থান এবং নতুন পৃথিবীতে সাধুদের ফিরে আসার আগে অস্থায়ী পর্যায় হিসাবে বোঝা যায়।
আইনের গ্রন্থতে, পুনরুত্থিত যিশু স্বর্গে আরোহণ করেন যেখানে, নিকেন ধর্মের মতে, ঈশ্বরের ডানদিকে তিনি এখন বসে আছেন এবং দ্বিতীয় আগমনে পৃথিবীতে ফিরে আসবেন। ক্যাথলিক, প্রাচ্য সনাতনপন্থা এবং প্রাচ্য-সম্পর্কীয় সনাতনপন্থী শিক্ষা অনুসারে, যিশুর মাতা মেরিকে তার পার্থিব দেহের কলুষতা ছাড়াই স্বর্গে ধারণ করা হয়েছে; তাকে স্বর্গের রানী হিসেবে সম্মান করা হয়।
খ্রিস্টান বাইবেলে, খ্রিস্টান পরকালবিদ্যা, ভবিষ্যত স্বর্গের রাজ্য এবং মৃতদের পুনরুত্থান সম্পর্কে ধারণা পাওয়া যায়, বিশেষ করে প্রকাশিত পুস্তকে এবং ১ম করিন্থীয় ১৫-এ।
১৯৮৪–৮৫ সন্তোষ ট্রফি

১৯৮৪–৮৫ সন্তোষ ট্রফি ছিল সন্তোষ ট্রফির ৪১তম সংস্করণ, ভারতে ফুটবলের প্রধান রাজ্য প্রতিযোগিতা। এটি উত্তর প্রদেশে অনুষ্ঠিত হয়েছিল। পাঞ্জাব ফাইনালে মহারাষ্ট্রকে ৩–০ গোলে পরাজিত করে চতুর্থবারের মতো প্রতিযোগিতা জিতেছেন।
নরক (খ্রিস্টধর্ম)

খ্রিস্টধর্মে, নরক এমন ক্ষেত্র অবস্থা যেখানে অনুতপ্ত পাপীরা মৃত্যুর পরে ঈশ্বরের বিচারের মাধ্যমে সাধারণ বিচার বা বিশেষ বিচার অতিক্রম করে। নরকের প্রকৃতি বাইবেলের পাঠে শিক্ষা থেকে অনুমান করা ও ব্যাখ্যা করা হয়েছে, এবং নরকের জনপ্রিয় ধারণার জন্ম দিয়েছে।
ধর্মতত্ত্ববিদরা আজ সাধারণত নরকে ঈশ্বরের সাথে এবং ঈশ্বরের ন্যায়বিচার ও করুণার সাথে মিলন প্রত্যাখ্যান করার যৌক্তিক পরিণতি হিসাবে দেখেন।
গিনি-বিসাউ অলিম্পিক কমিটি

গিনি-বিসাউ অলিম্পিক কমিটি (; এছাড়াও সংক্ষেপে আইওসি কোড জিবিএস দ্বারা পরিচিত) হলো গিনি-বিসাউয়ের জাতীয় অলিম্পিক কমিটি। এই সংস্থাটির ১৯৯৫ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর গিনি-বিসাউয়ের বিসাউতে অবস্থিত।
বর্তমানে গিনি-বিসাউ অলিম্পিক কমিটির সভাপতির দায়িত্ব পালন করছেন সের্গিও মানে, যিনি ২০১৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন এউগেনিও দে অলিভেইরা লোপেস।
১৯৯৫ সালে গিনি-বিসাউয়ের বহু-ক্রীড়ার সর্বোচ্চ সংস্থা হিসেবে গিনি-বিসাউ অলিম্পিক কমিটি প্রতিষ্ঠিত হয়েছে। হোসে মানুয়েল ভাজ ফের্নান্দেস এই সংস্থার প্রথম সভাপতির দায়িত্ব পালন করেছেন, যিনি ১৯৯৫ হতে ২০০১ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় ১ বছর পর গিনি-বিসাউ ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।
মমিতা বৈজু

মমিতা বৈজু একজন ভারতীয় অভিনেত্রী, যিনি মূলত মালয়ালম চলচ্চিত্রে, পাশাপাশি তামিল চলচ্চিত্রেও অভিনয় করেন। তিনি ২০১৮ সালে "সর্বোপরি পালাক্কারান"–এর মাধ্যমে চলচ্চিত্রে অভিষেক করেছিলেন। তিনি "অপারেশন জাভা" (২০২১), "সুপার শরণ্যা" (২০২২) ও "প্রণয় বিলাসম" (২০২৩)–এ তার অভিনয়ের জন্য সুপরিচিত। তার অভিনীত "প্রেমালু" (২০২৪) ষষ্ঠ সর্বোচ্চ আয়কারী মালয়ালম চলচ্চিত্র এবং ২০২৪ সালের চতুর্থ সর্বোচ্চ-আয়কারী মালয়ালম চলচ্চিত্র হিসাবে স্থান করে নেয়।
মমিতা বৈজু কেরলের কোট্টায়ম জেলার কিডাঙ্গুরে জন্মগ্রহণ করেন। তার বাবা ডা. বৈজু কৃষ্ণান এবং মা মিনি। মিধুন নামে তার বড় ভাই রয়েছে।
মমিতা মেরি মাউন্ট পাবলিক বিদ্যালয়, কাট্টাছিরা এবং এন.এস.এস. উচ্চ মাধ্যমিক বিদ্যালয়, কিডাঙ্গুরে তার বিদ্যালয় জীবন কাটিয়েছেন। তিনি কোচির সেক্রেড হার্ট কলেজ থেকে মনোবিজ্ঞানে স্নাতক করছিলেন, তবে অনিয়মিত উপস্থিতি কারণে তৃতীয় বর্ষে পড়া ছেড়ে দিয়েছেন।
জামিয়া আরাবিয়া মাসউদিয়া নুরুল উলূম

জামিয়া আরাবিয়া মাসুদিয়া নূরুল উলূম, যা নুরুল উলূম বাহরাইচ নামেও পরিচিত–হল ভারতের উত্তর প্রদেশ রাজ্যের বাহরাইচ শহরের অবস্থিত দেওবন্দী আন্দোলনের অন্তর্গত একটি প্রাচীনতম দারুল উলুম বা কওমি মাদরাসা।
ইব্রাহিম ইবনে হাসান

সৈফ আদ-দীন ইব্রাহিম ইবনে হাসান ইবনে আজলান আল-হাসানি (سيف الدين إبراهيم بن حسن بن عجلان الحسني) ছিলেন ১৪২১ থেকে ১৪২৩ সাল পর্যন্ত মক্কার সহ-আমির। তিনি তাঁর পিতা হাসান ইবনে আজলান এবং ভাই বারাকাত ইবনে হাসান-এর সঙ্গে এই পদে নিযুক্ত ছিলেন।
৮২৪ হিজরির ১২ রবিউল আউয়াল (প্রায় ১৪২১ সালের ১৭ মার্চ) তারিখে শরীফ হাসান সুলতান আল-মুজাফফর আহমদ থেকে একটি বার্তা পান। এতে হাসান এবং বারাকাতকে মক্কার সহ-আমির হিসেবে অনুমোদন দেওয়া হয়েছিল, তবে ইব্রাহিমকে সহ-আমির করার অনুরোধ বাতিল করা হয়। একই বছরে ইব্রাহিম তাঁর সমর্থকদের সঙ্গে মক্কায় যান এবং একতরফাভাবে মুয়াজ্জিনদের তাঁর পিতা ও ভাইয়ের সঙ্গে নিজের নাম 'দুআ'তে বলার নির্দেশ দেন। ৮২৬ হিজরি (১৪২৩ সাল) পর্যন্ত তাঁর নামে দুআ এবং খুতবাতে উল্লেখ করা হতে থাকে । এরপর হাসান তাঁর নাম সরিয়ে ফেলার আদেশ দেন।
জয় বাংলা, জয় তারুণ্য

জয় বাংলা, জয় তারুণ্য ঢাকা বিশ্ববিদ্যালয়ের একটি ভাস্কর্য। এটির অবস্থান বিশ্ববিদ্যালয়ের ছাত্র-শিক্ষক কেন্দ্র ও শামসুন নাহার হলের মাঝের সড়কে, প্রভোস্ট বাংলোর সামনে। ১৯৯১ সালের ৩০ অক্টোবরে নিহত ছাত্র মিজানুর রহমান মিজান স্মরণে ভাস্কর্যের নির্মাণ করা হয়। ১৯৯২ সালে উদ্বোধনের সময় এটির প্রাথমিক শিল্পী ছিলেন আলাউদ্দিন বুলবুল। ২০১৭ সালে আবদুল মালেক সাজু ও রনি পালের সংস্কারে বর্তমান স্থানে স্থাপনের করা হয়।
ভাস্কর্যের একজন তরুণ ডান হাত তুলে প্রতিবাদী স্লোগান দিচ্ছে।
সত্যমোহন জোশী

সত্যমোহন জোশী ( ১২ মে ১৯২০ - ১৬ অক্টোবর ২০২২) ছিলেন একজন নেপালি লেখক এবং পণ্ডিত। সত্যমোহন নেপালের সংস্কৃতি ও নেপালের ইতিহাস নিয়ে গবেষণার জন্য পরিচিত। তিনি নেপালি ভাষা একাডেমির চ্যান্সেলর হিসেবেও দায়িত্বভার পালন করেছেন।
সত্যমোহন ১৯২০ সালের ১২ মে নেপালের ললিতপুর জেলায় শঙ্কর রাজ এবং রাজ কুমারী জোশীর ঘরে জন্মগ্রহণ করেন। বাড়িতে তার প্রাথমিক শিক্ষার পর তিনি কাঠমান্ডুর দরবার হাই স্কুলে ভর্তি হন। তিনি ১৭ বছর বয়সে পাটনের রাধা দেবী শ্রেষ্ঠের সাথে বিবাহ বন্ধনে আবদ্ধ হন। তিনি ত্রিচন্দ্র কলেজে থেকে স্নাতক ডিগ্রী পাশ করেন। ১৯৫৯ সালে প্রত্নতাত্ত্বিক ও সংস্কৃতি বিভাগের প্রথম পরিচালক হন। পরে কাঠমান্ডুতে রাষ্ট্রীয় নাচঘর – ন্যাশনাল থিয়েটার, এবং পাটনে প্রত্নতাত্ত্বিক উদ্যান প্রতিষ্ঠা করেন। এছাড়া তাউলিহাওয়াতে প্রত্নতাত্ত্বিক যাদুঘর এবং ভক্তপুরে জাতীয় চিত্রকর্ম জাদুঘর প্রতিষ্ঠায় তিনি অগ্রণী ভূমিকা পালন করেছেন।
১৯৬০ সালে রাজা মহেন্দ্রের অভ্যুত্থানের পর সত্যমোহন চীনে চলে যান। সেখানে তিনি পিকিং ব্রডকাস্টিং ইনস্টিটিউটে নেপালি ভাষা শেখাতে শুরু করেন। চীনে থাকাকালীন তিনি মল্ল রাজবংশের অরনিকো একজন ভাস্কর, যিনি ১২৬০ খ্রিস্টাব্দের গোড়ার দিকে চীনে পাড়ি জমিয়েছিলেন তার উপর গবেষণা করেন। তিনি আরনিকো সম্পর্কিত ঐতিহাসিক নিদর্শন সংগ্রহ করে কাঠমান্ডুর কীর্তিপুরে আরনিকো হোয়াইট দাগোবা গ্যালারি স্থাপন করেন।
বিভিন্ন ক্ষেত্রে তাঁর ৬০টিরও বেশি প্রকাশনা রয়েছে। যার মধ্যে রয়েছে "হামরো লোক সংস্কৃতি" (১৯৫৬ সালে মদন পুরস্কার ); "নেপালি রাষ্ট্রীয় মুদ্রা" (১৯৬০ সালের মদন পুরস্কার ); "কর্নালী লোক সংস্কৃতি" (একটি গবেষণা সংকলন); "চারুমতি", "সুনকেশরী", "মাজিফা লাখে", "বাঘ ভৈরব" (নাটক) প্রভৃতি গ্রন্থ। 
২০২১ সালে নেপাল সরকার তার প্রতিকৃতি দিয়ে একটি জাতীয় ডাকটিকিট প্রকাশ করে। নেপালি মুদ্রায় ১০ টাকা মূল্যের এই ডাকটিকিটটি মোট ১০০,০০০ কপি মুদ্রিত হয়েছিল। নেপাল রাষ্ট্র ব্যাঙ্ক তার শততম জন্মদিনকে স্মরণীয় করে রাখতে ২০১৯ সালের সেপ্টেম্বরে নেপাল রাষ্ট্র ব্যাঙ্ক ১০০ টাকা, ১,০০০ টাকা এবং ২,৫০০ টাকা মূল্যের তিনটি নতুন নেপালি মুদ্রা জারি করে। মুদ্রাগুলির উপর সত্যমোহন জোশির প্রতিকৃতি রয়েছে। ২০২১ সালের ১৭ নভেম্বর নেপালের বায়োমেট্রিক পাসপোর্টের প্রথম গ্রহণকারী ছিলেন সত্যমোহন। তাঁর সম্মানে ললিতপুরের একটি রাস্তার নামকরণ করা হয়। ১৮ মার্চ ২০২২-এ "সত্যমোহন" শিরোনামে তাঁর একটি জীবনী প্রকাশিত হয়। জীবনীটি লিখেছেন লেখক ও সাংবাদিক গিরিশ গিরি।
২০২২ সালের ১৬ অক্টোবর ললিতপুরের কেআইএসটি হাসপাতালে ১০২ বছর বয়সে তার জীবনাবসান হয়। সত্যমোহনের ইচ্ছানুযায়ী তার দেহ গবেষণার জন্য একটি হাসপাতালে দান করা হয়। প্রধানমন্ত্রী শের বাহাদুর দেউবা, ললিতপুর মহানগরের মেয়র চিরি বাবু মহারজানসহ অন্যান্য রাজনীতিবিদরা তাকে শ্রদ্ধা জানান। রাষ্ট্রীয় মর্যাদায় জোশীর শেষকৃত্য সম্পন্ন হয়।
তাঁর জ্যোতিষশাস্ত্রীয় জন্ম তালিকা (নেপালি ভাষায় "জন্ম-কুণ্ডলি" ) তাঁর মৃতদেহের জায়গায় বসিয়ে শঙ্খমূল ঘাটে দাহ করা হয়। তার পুত্র অনু রাজ জোশী এবং পূর্ণ রাজ যোশী উপস্থিত ছিলেন। এরপর হিন্দু রীতি অনুযায়ী চিতাভস্ম বাগমতি নদীতে ছড়িয়ে দেওয়া হয়। নেপাল সরকার তার মৃত্যুতে শোক জানিয়ে ২০২২ সালের ১৮ অক্টোবর একদিনের সরকারি ছুটি ঘোষণা করে।
১৯৮৫–৮৬ সন্তোষ ট্রফি

১৯৮৫–৮৬ সন্তোষ ট্রফি ছিল সন্তোষ ট্রফির ৪২তম সংস্করণ আসর, ভারতে ফুটবলের প্রধান রাজ্য প্রতিযোগিতা। এটি মধ্যপ্রদেশের জব্বলপুর, বিলাসপুর এবং ভিলাইতে অনুষ্ঠিত হয়েছিল। পাঞ্জাব টাইব্রেকারে বাংলাকে হারিয়ে শিরোপা ধরে রেখেছেন। 
২৮টি দল অংশ নিয়েছিলেন। ১০টি দল কোয়ার্টার-ফাইনালে উঠেছিলেন। অন্য ১৮টি দলকে ৬টি ক্লাস্টারে ভাগ করা হয়েছিল যেখান থেকে একটি করে দল কোয়ার্টার-ফাইনালে খেলার যোগ্যতা অর্জন করেছেন। জব্বলপুর, বিলাসপুর এবং ভিলাইতে দুটি ক্লাস্টার খেলা হয়েছিল। কোয়ার্টার-ফাইনালের জন্য ১৬টি দলকে ৪টি গ্রুপে ভাগ করা হয়েছিল।
মহারাষ্ট্র এবং গোয়া ৫ পয়েন্ট নিয়ে গ্রুপ শেষ করার পরে, তাদের ম্যাচটি সেমি-ফাইনালিস্ট নির্ধারণের জন্য পুনরায় খেলা হয়েছিল। গোয়া ৪–২ গোলের ব্যবধানে জিতেছিল। গ্রুপ সি-এর ম্যাচগুলি খেলা হয়েছিল ভিলাইতে। দু'দিন পর জব্বলপুরে সেমি-ফাইনালে পঞ্জাবের বিরুদ্ধে খেলতে গোয়াকে ১১ ঘণ্টার বাস যাত্রা করতে হয়েছিল।
তথ্যসূত্র হিসাবে ব্যবহৃত আরএসএসএসএফ পৃষ্ঠাগুলি টাইব্রেকার স্কোরকে দুটি জায়গায় ৪–১ এবং ৪–২ হিসাবে দেয়।
বিলাসপুর, মধ্যপ্রদেশ

বিলাসপুর ভারতের মধ্যপ্রদেশের উমরিয়া জেলার একটি গ্রাম। বিলাসপুর রাজ্য স্তরে অনুপপুর বিধানসভা কেন্দ্র এবং জাতীয় স্তরে শাহদোল সংসদীয় কেন্দ্রের অধীনে রয়েছে। ভারতের ২০১১ সালের আদমশুমারি অনুসারে বিলাসপুর গ্রাম হল একটি গ্রাম পঞ্চায়েত। গ্রামটিতে ২৫০টি ঘর রয়েছে যার জনসংখ্যা ১,১১৮ জন সদস্য রয়েছে যার মধ্যে ৫৬১ জন পুরুষ এবং ৫৫৭ জন মহিলা রয়েছে। পুরুষদের মধ্যে সাক্ষরতার হার ৫৭.৪০% এবং নারীদের মধ্যে সাক্ষরতার হার ৪০.০৪%, যা গড়ে ৪৮.৭৫%। বিলাসপুরের নেতৃত্বে একজন সরপঞ্চ যিনি স্থানীয় নির্বাচনের মাধ্যমে নির্বাচিত হন।
বিলাসপুর উমারিয়া জেলায় অবস্থিত এবং এটি নিয়ে গঠিত। এটি ছত্তিশগড়ের বিলাসপুর থেকে প্রায় উত্তরে অবস্থিত।
বিলাসপুর প্রধান অর্থনৈতিক কর্মকাণ্ডের জন্য দূরে অবস্থিত নিকটতম শহর অনুপপুরের উপর নির্ভরশীল।
বিলাসপুর নিকটবর্তী শহরগুলি থেকে সরকারী ও বেসরকারী বাসের মাধ্যমে ভালভাবে সংযুক্ত এবং নিকটতম রেলওয়ে স্টেশনটি দূরে অবস্থিত।
শাহী জামা মসজিদ

শাহী জামা মসজিদ বা শাহী জামে মসজিদ () ভারতের উত্তরপ্রদেশের সম্ভল শহরে অবস্থিত একটি ঐতিহাসিক মুঘল যুগের মসজিদ। বাবর কর্তৃক প্রতিষ্ঠিত এই মসজিদটি উত্তরপ্রদেশের একটি গুরুত্বপূর্ণ স্থাপত্য ও সাংস্কৃতিক নিদর্শন। মসজিদটি ১৬শ শতাব্দীর শুরুর দিকে নির্মিত হয়।
সাম্প্রতিক বছরগুলোতে এই মসজিদটিকে ঘিরে বিতর্ক উঠেছে। কিছু হিন্দু জাতীয়তাবাদী গোষ্ঠী দাবি করেছে যে মসজিদটি একটি ধ্বংসপ্রাপ্ত হিন্দু মন্দিরের উপর নির্মিত। এই দাবির ফলে মসজিদটির উৎস নিয়ে বিরোধ সৃষ্টি হয়।
সম্ভল একসময় পৃথ্বীরাজ চৌহানের রাজধানী ছিল। পরে তিনি দিল্লিতে স্থানান্তরিত হওয়ার পর এটি তার সাম্রাজ্যের একটি গুরুত্বপূর্ণ চৌকিতে পরিণত হয়। এই শহরটি ঐতিহাসিকভাবে গুরুত্বপূর্ণ। এখানে আলহা ও উদল-এর মতো কিংবদন্তি রক্ষকদের কাহিনি প্রচলিত।
শাহী জামা মসজিদ সম্ভলের প্রাচীনতম মসজিদগুলোর একটি। সম্রাট বাবরের আদেশে এটি ১৫২৬ সালে মীর বেগ নির্মাণ করেন। প্রচলিত বিশ্বাস অনুযায়ী, এই মসজিদের প্রথম পাথরটি বাবর নিজে স্থাপন করেছিলেন। মসজিদটি মুঘল স্থাপত্যশৈলীর চমৎকার উদাহরণ এবং এটি এলাকাটির একটি প্রধান পর্যটন আকর্ষণস্থল।
১৯২০ সালে ভারতীয় পুরাতত্ত্ব সর্বেক্ষণ এই মসজিদের ভবনকে সুরক্ষিত ভবন হিসাবে ঘোষণা করে। ১৯৭৬ সালে অন্য সম্প্রদায়ের এক ব্যক্তি এই মসজিদের ইমামকে হত্যা করে। এই ঘটনায় তখন সেখানে সাম্প্রদায়িক উত্তেজনার সৃষ্টি হয়েছিল।
উমানাথপুর

উমানাথপুর বাংলাদেশের ময়মনসিংহ জেলার ঈশ্বরগঞ্জ উপজেলার রাজিবপুর ইউনিয়নে অবস্থিত একটি ব্যতিক্রমী গ্রাম। এটি দেশের সবচেয়ে ছোট গ্রাম হিসেবে পরিচিত। গ্রামের পাশাপাশি এটি একটি মৌজাও (জেএল ১১৬) যার অধীনে কেবল এই একটি গ্রামই রয়েছে।
উমানাথপুর গ্রাম ঈশ্বরগঞ্জ উপজেলা সদর থেকে প্রায় ১৫ কিলোমিটার দূরে অবস্থিত। গ্রামটির উত্তরে রামগোবিন্দপুর, দক্ষিণে হরিপুর, পূর্বে উদয়রামপুর এবং পশ্চিমে ব্রহ্মপুত্র নদ। এ গ্রামের জমির পরিমাণ প্রায় ছয় থেকে সাত একর।
১৯১৬ সালে গ্রামটির নামকরণ হয় ব্রিটিশ আমলের তালুকদার উমানাথ চৌধুরীর নামে, যিনি ব্রিটিশ আমলে এটি প্রতিষ্ঠা করেছিলেন। তার একমাত্র সন্তান যামিনীনাথ চৌধুরী নায়েবের কাজ করতেন। তার তিন ছেলে নলিনীনাথ চৌধুরী, অবনীনাথ চৌধুরী, বরেন্দ্রনাথ চৌধুরী এবং একমাত্র কন্যা শতদলবাসিনী দেবীর প্রত্যেকেই ১৯৪৭ সালের ভারত-বিভাজন বা দেশভাগের পরে ভারতে পারি জমান।
পরবর্তীতে, ১৯৬৫ সালে এই এলাকায় রমজান আলী সরকার একটি বাড়ি নির্মাণ করেন, যা তার পরিবার পরবর্তীতে ব্যবহার করে। বর্তমানে তার পরিবারের উত্তরসূরী মাত্র দুইজন সদস্য নিয়ে একটিমাত্র পরিবার এখানে বাস করছেন।
বর্তমানে গ্রামটির স্থায়ী জনসংখ্যা চারজন হলে বর্তমান জনসংখ্যা মাত্র দুজন ।
সিপাহীজলা বন্যপ্রাণ অভয়ারণ্য

সিপাহীজলা বন্যপ্রাণ অভয়ারণ্য হলো ভারতের ত্রিপুরা রাজ্যের পশ্চিম ত্রিপুরা জেলায় অবস্থিত একটি বন্যপ্রাণ অভয়ারণ্য।
 এলাকা নিয়ে ১৯৮৭ সালে সিপাহীজলা বন্যপ্রাণ অভয়ারণ্য ঘোষণা করা হয়।
সিপাহীজলা বন্যপ্রাণ অভয়ারণ্যে বিভিন্ন ধরনের মাংসাশী প্রাণী, বানর, সরীসৃপ ও প্রায় ১৫০ প্রজাতির পাখি রয়েছে। অভয়ারণ্যের উল্লেখযোগ্য প্রাইমেটজাতীয় প্রাণী হলো লাল বানর, উল্টোলেজি বানর, মুখপোড়া হনুমান ও চশমাপরা হনুমান ইত্যাদি। অভয়ারণ্যটি একইসাথে একাডেমিক ও গবেষণা কেন্দ্র হিসেবেও গড়ে উঠেছে। অভয়ারণ্যের ভিতরে বেশ কিছু হ্রদ রয়েছে। মার্চ ও এপ্রিল মাসে উষ্ণ গ্রীষ্মকাল ব্যতীত সারাবছর আবহাওয়া মোটামুটি নাতিশীতোষ্ণ থাকে।
১৯৮৬–৮৭ সন্তোষ ট্রফি

১৯৮৬–৮৭ সন্তোষ ট্রফি ছিল সন্তোষ ট্রফির ৪৩তম সংস্করণ আসর, ভারতে ফুটবলের প্রধান রাজ্য প্রতিযোগিতা। এটি পশ্চিমবঙ্গের ক্যালকাটায় তমলুক এবং রবীন্দ্র সরোবর স্টেডিয়াম এবং মোহনবাগান গ্রাউন্ডে অনুষ্ঠিত হয়েছিল। বাংলা ফাইনালে রেলওয়েজকে ২–০ গোলে পরাজিত করে ২২তম বারের মতো প্রতিযোগিতা জিতেছেন।
বিহার, সার্ভিসেস, রেলওয়েজ এবং হরিয়ানা ক্লাস্টার গ্রুপ ১ থেকে ৪ পর্যন্ত যোগ্যতা অর্জন করেছেন। ১৯৮৫–৮৬ মৌসুমে কোয়ার্টার-ফাইনাল লিগে প্রতিটি গ্রুপের শীর্ষ দুই অবস্থানে থাকা ৮টি দল সরাসরি কোয়ার্টার-ফাইনালে উঠেছিল।
কর্নাটকের গোলরক্ষক বশির ৫৭ মিনিটে ব্রুকসের পেনাল্টি বাঁচিয়ে দেন।
প্রথমার্ধের ৩০ মিনিটে বাংলার অধিনায়ক বিশ্বজিৎ ভট্টাচার্যের বদলি হিসেবে শিশির ঘোষ মাঠে নামেন। ঐ প্রতিযোগিতায় তিনি আর কোন অংশগ্রহণ করেননি।
প্রথমার্ধে মহারাষ্ট্র ৭–১ গোলে এগিয়ে যায়, যশবন্ত সিংয়ের ৪টি গোল করেন।
প্রশান্ত বন্দ্যোপাধ্যায়ের গোলটি জালের মধ্য দিয়ে যায় এবং লাইন্সম্যান বিএস বিস্তের সাথে পরামর্শ করে রেফারি তাকে গোল ঘোষণা করেন। মহারাষ্ট্র খেলতে অস্বীকার করেছিল এবং ৭ মিনিট দেরি হয়েছিল।
৯০ মিনিট শেষে ম্যাচটি ১-১ গোলে শেষ হওয়ার পরে, জনতা কেরালার খেলোয়াড়দের দিকে পাথর ছুঁড়েছিল। থমাস সেবাস্তিয়ান একটি পাথরের আঘাতে আহত হয়েছিলেন এবং তার চিকিৎসার প্রয়োজন ছিল। দেবাশীষ রায়ের হেডার গোল লাইনে সেভ করলেও গোল হিসেবে দেওয়া হয়েছিল।
পিকে বন্দ্যোপাধ্যায় রেলওয়েজ ফুটবল দলের কোচ ছিলেন। অরুণ সিনহা বাংলা ফুটবল দলের কোচ ছিলেন ও সুভাষ ভৌমিক ম্যানেজার ছিলেন।
ইয়ামান্দু ওরসি

ইয়ামান্ডু রামন আন্তোনিও ওরসি মার্টিনেজ (জন্ম 13 জুন 1967) একজন উরুগুয়ের রাজনীতিবিদ যিনি 2024 সালের সাধারণ নির্বাচনে জয়লাভ করার পর উরুগুয়ের প্রেসিডেন্ট-নির্বাচিত হন । তিনি বামপন্থী মুভমেন্ট অফ পপুলার পার্টিসিপেশনের একজন সদস্য যা ব্রড ফ্রন্ট জোটের একটি সদস্য সংগঠন।। তিনি ২০১৫ থেকে ফেব্রুয়ারি ২০২০ পর্যন্ত এবং নভেম্বর ২০২০ থেকে ২০২৪ পর্যন্ত ক্যানেলোনস ডিপার্টমেন্টের ২২ ও ২৪ তম ইনটেনডেন্ট হিসেবে দায়িত্ব পালন করেন।
১৯৯১ সালে থেকে ইতিহাস বিষয়ে শিক্ষক হিসেবে স্নাতক হওয়ার পর,তিনি ক্যানেলোনেস,ফ্লোরিডা এবং মালডোনাডো বিভাগের বিভিন্ন লাইসিও (মাধ্যমিক বিদ্যালয়) এ পড়িয়েছেন। তিনি কৈশোর থেকেই রাজনৈতিক কর্মকাণ্ডে সক্রিয় হন এবং ১৯৯০ সাল পর্যন্ত ভার্তিয়েন্তে আর্তিগুইস্তার সদস্য ছিলেন। এরপর তিনি পপুলার পার্টিসিপেশন মুভমেন্ট (এমপিপি)-এ যোগ দেন, যা তার আগের বছর প্রতিষ্ঠিত হয়েছিল। ২০১৫ সালে তিনি ক্যানেলোনেসের ইনটেনডেন্ট নির্বাচিত হন এবং ২০২০ সালে তিনি পুনরায় এই পদে নির্বাচিত হন।
প্রশান্ত বন্দ্যোপাধ্যায় (ফুটবলার)

প্রশান্ত বন্দ্যোপাধ্যায় বা প্রশান্ত ব্যানার্জি হলেন একজন ভারতীয় ফুটবল মিডফিল্ডার যিনি ১৯৮৪ এশিয়ান কাপে ভারতের জাতীয় ফুটবল দলের হয়ে খেলেছিলেন। তিনি এমন কয়েকজন খেলোয়াড়ের মধ্যে একজন যারা তিনটি বড় ক্লাবে অধিনায়কত্ব করেছেন এবং ট্রফি জিতেছেন। ইস্টবেঙ্গল, মোহনবাগান এবং মোহামেডান স্পোর্টিং।
তিনি ১৯৭৫ সালে কালীঘাটে তার কর্মজীবন শুরু করেন। তিনি ১৯৭৬ সালে ইস্টবেঙ্গলে যোগ দেন এবং ১৯৭৯-৮০ সালে দলের অধিনায়ক হন। পরে তিনি মোহনবাগানের পরে মোহামেডান স্পোর্টিংয়ে যোগ দেন। সন্তোষ ট্রফি এবং ভারতেও তিনি বাংলার অধিনায়কত্ব করেছেন। তিনি ১৯৮৩ সালে বর্ষসেরা খেলোয়াড় ছিলেন। তিনি মোহনবাগানের হয়েও খেলেছিলেন যেখানে তিনি আই-লিগে ক্লাব পরিচালনা করেছিলেন।
অবসর গ্রহণের পর, প্রশান্ত তার এএফসি এ, বি, এবং সি লাইসেন্সিং কোর্স সম্পন্ন করেন। পরে তিনি ফিফা প্রশিক্ষক কোর্স সম্পন্ন করেন এবং ২০০২–০৩ এএফসি অনূর্ধ্ব-১৭ চ্যাম্পিয়নশিপে ভারতের অনূর্ধ্ব-১৭ দলের সহকারী কোচ হিসেবে কাজ করেন। প্রশান্ত কলকাতা ফুটবল লিগের দল পোর্ট ট্রাস্ট ও আরিয়ান এফসি এবং সন্তোষ ট্রফির দল পশ্চিমবঙ্গকেও পরিচালনা করেছিলেন।
ভারত
বাংলা
ইস্টবেঙ্গল
বিশ্বজিৎ ভট্টাচার্য

বিশ্বজিৎ ভট্টাচার্য একজন অবসরপ্রাপ্ত ভারতীয় পেশাদার ফুটবলার এবং ফুটবল ম্যানেজার। তিনি সম্প্রতি কলকাতা ফুটবল লিগ ক্লাব কলকাতা কাস্টমস পরিচালনা করেছেন এবং পশ্চিমবঙ্গ ফুটবল দলের বর্তমান প্রধান কোচ।
ভট্টাচার্য ভারতের জাতীয় ফুটবল দলে একজন স্ট্রাইকার হিসেবে খেলেছেন এবং কলকাতা ফুটবল লিগ ক্লাব ইস্টবেঙ্গল এবং মোহনবাগান উভয়ের হয়েই খেলেছেন। ১৯৮৫ সালে, তিনি ইস্টবেঙ্গলের সাথে ফেডারেশন কাপ জিতেছিলেন এবং সৌদি আরবে ১৯৮৫-৮৬ এশিয়ান ক্লাব চ্যাম্পিয়নশিপে খেলতে যান। পিকে ব্যানার্জি দ্বারা পরিচালিত, ইস্টবেঙ্গল ছিল মধ্য এশিয়া অঞ্চলের অংশ হিসেবে এবং টুর্নামেন্টটির নামকরণ করা হয়েছিল "কোকা-কোলা কাপ" যেখানে তারা একাধিক দলকে পরাজিত করে এটি জিতেছিল। নেপালের নিউ রোড টিমের বিপক্ষে ওপেনারে, তারা ৭–০ ব্যবধানে জয়লাভ করে, যেখানে ভট্টাচার্য চারটি গোল করেছিলেন। তারা ঢাকা আবাহনীকে ১–০ ব্যবধানে পরাজিত করেন, মালদ্বীপের ক্লাব ভ্যালেন্সিয়াকে ৯–০ (যে কোনো বিদেশী প্রতিপক্ষের বিরুদ্ধে ভারতীয় দলের সবচেয়ে বড় ব্যবধানে জয়) পরাজিত করেন।
তিনি সিঙ্গাপুরে ১৯৮৪ এএফসি এশিয়ান কাপে ভারতের প্রতিনিধিত্ব করেছিলেন। ১৯৮৪ সালের নেহেরু কাপে পোল্যান্ডের বিরুদ্ধে তিনি একটি গোল করেছিলেন। টুর্নামেন্টে এটাই ছিল ভারতের একমাত্র গোল। একটি বাইক দুর্ঘটনার পরে, ভট্টাচার্য তার খেলোয়াড়ী ক্যারিয়ার ছেড়ে কোচিংয়ে প্রবেশ করেন।
২০১২ সালের ফেব্রুয়ারিতে, শ্রীলঙ্কার ম্যানেজার পাকির আলীকে বরখাস্ত করার পর, চিরাগ ইউনাইটেড কেরালা ভট্টাচার্যকে টেকনিক্যাল ডিরেক্টর হিসেবে নিয়োগ করেন। ক্লাবটি ২০১১-১২ মৌসুমের লিগ টেবিলে দ্বাদশ অবস্থানে ছিল এবং নির্বাসিত হয়েছিল। তিনি ক্লাব ছেড়ে চলে গেলেন এবং শীঘ্রই তারা বিলুপ্ত হয়ে গেল।
তিনি পরবর্তীতে ২০১৫-১৬ মৌসুমে ইস্টবেঙ্গল পরিচালনা করেন এবং তাদেরকে মর্যাদাপূর্ণ কলকাতা ফুটবল লিগ জেতাতে সাহায্য করেন।
২০১৭–১৮ সালে, তিনি মোহামেডান স্পোর্টিং পরিচালনা করেছিলেন। মোহামেডানের সাথে, তিনি ফাইনালে অয়েল ইন্ডিয়া লিমিটেডকে ৩–১ ব্যবধানে পরাজিত করে বরদলৈ ট্রফি জিতেছিলেন।
২০১৮ সালে, তিনি কলকাতা ফুটবল লিগে পিয়ারলেসের প্রধান কোচ নিযুক্ত হন।
২০১৯ সালে, তিনি বিদেশে চলে যান এবং ভুটান প্রিমিয়ার লিগের ক্লাব পারো পরিচালনা করেন। সেই বছর তারা লিগ শিরোপা জিতেছিল।
১ জুলাই ২০২১-এ, সাদার্ন সমিতি ভট্টাচার্যকে তাদের নতুন প্রধান কোচ হিসেবে নিযুক্ত করেন। ক্লাবটি তাদের ২০২১–২২ কলকাতা প্রিমিয়ার ডিভিশন অভিযান শুরু করে মোহামেডান স্পোর্টিং-এর বিরুদ্ধে ৩–০ গোলের পরাজয়ের সাথে, এবং ভট্টাচার্য সেপ্টেম্বরে নাইজেরিয়ান-ভারতীয় ম্যানেজার সাহেদ রেমনের স্থলাভিষিক্ত হন। পরে তিনি শতাব্দী প্রাচীন ক্লাব কলকাতা কাস্টমস পরিচালনা করেন।
২০২২ সালে, ভট্টাচার্য পশ্চিমবঙ্গের দায়িত্ব নেন এবং আহমেদাবাদে ফাইনালে কেরালাকে ৫–০ গোলে পরাজিত করে ভারতের ৩৬তম জাতীয় গেমসে স্বর্ণ জিততে দলকে সাহায্য করেন। তিনি পরবর্তীতে ২০২২-২৩ সন্তোষ ট্রফিতে দলকে গাইড করেছিলেন, কিন্তু তারা সৌদি আরবে আয়োজিত সেমি-ফাইনালে যেতে ব্যর্থ হয়েছেন।
ইস্টবেঙ্গল
বাংলা
ইস্টবেঙ্গল
মোহামেডান স্পোর্টিং
পারো
পশ্চিমবঙ্গ
শিশির ঘোষ

শিশির ঘোষ হলেন একজন প্রাক্তন ভারতীয় পেশাদার ফুটবলার যিনি কলকাতার স্থানীয় ক্লাব মোহনবাগান এবং ইস্টবেঙ্গলের হয়ে স্ট্রাইকার হিসেবে খেলেছেন। তিনি ভারতের জাতীয় দলের প্রতিনিধিত্বও করেছেন। 
ঘোষ ইন্দোনেশিয়ার বিরুদ্ধে ১৯৮৬ ফিফা বিশ্বকাপ বাছাইপর্বের ২১ মার্চ ১৯৮৫ সালে ভারত জাতীয় দলের হয়ে তার প্রতিযোগিতামূলক অভিষেক করেন। ভারত ২–১ গোলে পরাজিত হওয়ায় তিনি শুরু করেছিলেন।
ভারত
বাংলা
বন্ডিওলা স্যান্ডউইচ

বন্ডিওলা স্যান্ডউইচ বা বন্ডিপান শূকরের কাঁধের মাংসের মোটা টুকরো দিয়ে তৈরি স্যান্ডউইচ। বন্ডিপান সাধারণত আর্জেন্টিনার পথখাবার এবং একইসাথে রেস্তোরাঁয় জনপ্রিয়। এতে নিরাময় করা শূকরের কাঁধের মাংস সাধারণত শিকে আটকে আগুনে পুড়িয়ে এবং মাংসের মোটা ভাজা টুকরোগুলি একটি মচমচে কর্তিত ব্রিয়াশ রুটির মাঝে লেবু এবং রসুনের সস দিয়ে পরিবেশন করা হয়। মাংসের ওপর বিভিন্ন ধরনের মশলা এবং সবজি দেওয়া হয়ে থাকে।
বুয়েনস আইরেসের অনেক রেস্তোরাঁয় স্যান্ডউইচ একটি প্রচলিত ও সাধারণ খাবার। ২০১৩ সাল নাগাদ বন্ডিওলা স্যান্ডউইচের জনপ্রিয়তা স্থানীয় সসেজ 'করিপান' এবং ভাজা তাজা মাংস 'প্যারিলা'র সাথে পাল্লা দিয়ে বাড়তে থাকে। এটি সাধারণত "বন্ডিপান" হিসাবেও উল্লেখ করা হয় এবং একটি ঐতিহ্যবাহী খাদ্য পদ ও পথখাবার হিসাবে বিবেচিত।
আর্জেন্টিনায় সব বার্গার কিং রেস্তোরাঁতে "বন্ডিওলিটা কিং" নামে এই স্যান্ডউইচ বিক্রি হয়। তারা স্যান্ডউইচে গমের তিল থাকা রুটির সাথে ঐতিহ্যবাহী ও পছন্দের সবজির আচ্ছাদন দিয়ে বিক্রি করে। প্যারাগুয়ের বার্গার কিং রেস্তোরাঁতেও বন্ডিওলা স্যান্ডউইচ পাওয়া যায়।
বন্ডিপানে নিরাময় করা শূকরের কাঁধের টুকরো করা ঝলসানো মাংস থাকে যা ফালি করা রুটির মাঝে সাধারণত লেবুর রস দিয়ে পরিবেশন করা হয়। বৈচিত্র্য আনতে মাঝে মাঝে বিয়ার দিয়ে অল্প আঁচে মাংস রান্না করা করা হয়, তারপর শক্ত চেডার পনির ও ক্যারামেলে চুবানো পেঁয়াজ দিয়ে "ব্রিয়াশ" রুটিতে পরিবেশন করা হয়। পাশাপাশি বাঁধাকপি ও মেয়োনিজের সালাদ দেওয়া হতে পারে। কখনও কখনও বন্ডিওলা মাংসে অন্যান্য উপাদান, যেমন বেকন এবং পেঁয়াজের পুর দিয়ে রুটির ফালিতে পরিবেশিত হয়। মাঝে মাঝে একাধিক ব্যক্তির খাবার উপযোগী বড় স্যান্ডউইচ পরিবেশন করা হয়।
শূকরের কাঁধের চর্বিযুক্ত মাংস জায়ফল, লবণ, পাপরিকা এবং গোলমরিচ দিয়ে কষানো হয়। তারপর মাংসকে মুড়ে ৩০ থেকে ৬০ দিনের জন্য বেঁধে রাখা হয়। প্রক্রিয়া চলাকালীন মাংসস্থিত জল বাষ্পীভূত হয় এবং ল্যাকটিক অ্যাসিডের গাঁজন ঘটে। গাঁজনে নিঃসৃত উৎসেচক মাংসের স্বাদ পরিবর্তন করে। শূকরের পিছনের পা এবং ঘাড়ের পেশি থেকে নেওয়া মাংস ব্যবহার করেও বন্ডিওলা তৈরি হতে পারে।
নিরাময় প্রক্রিয়ার মধ্যে প্রায়ই শূকরের মূত্রাশয়ের মাংস অন্তর্ভুক্ত থাকে এবং কিছু ধরনে বাছুরের মাংস (বন্ডিওলা ডি অ্যাড্রিয়া) অথবা ধূমায়িত মাংস (বন্ডিওলা অ্যাফিমিকাটা) অন্তর্ভুক্ত থাকে। নিরাময় প্রক্রিয়ায় বেকন অন্তর্ভুক্ত থাকলে একে "বন্ডিওলা ডি ট্রেভিসো" বলা হয়। বন্ডিওলার মাংস কষানোর প্রায় সমরূপ আমেরিকান প্রক্রিয়া বোস্টন বাট নামে পরিচিত।
দেবাশীষ রায় (ফুটবলার)

দেবাশীষ রায় (জন্ম ১২ এপ্রিল ১৯৫৫) একজন প্রাক্তন ভারতীয় ফুটবলার। এই গতিশীল সেন্টার ফরোয়ার্ড আসামের একমাত্র ফুটবলার ছিলেন যিনি কলকাতা মোহনবাগান এসি, ইস্টবেঙ্গল ক্লাব এবং মোহামেডান এসসির তিনটি জায়ান্টের হয়ে খেলেছিলেন।
করিমগঞ্জে জন্মগ্রহণকারী আসাম দেবাশীষ করিমগঞ্জ কলেজের হয়ে আন্তঃকলেজ ফুটবল টুর্নামেন্টে প্রতিনিধিত্ব করে তার ফুটবল ক্যারিয়ার শুরু করেন। তারপরে তিনি অল ইন্ডিয়া ইউনিভার্সিটি ফুটবল চ্যাম্পিয়নশিপে গুয়াহাটি বিশ্ববিদ্যালয় দলের অধিনায়ক হন এবং ফাইনালে তারা কলকাতা বিশ্ববিদ্যালয়কে ৫–০ ব্যবধানে পরাজিত করে। সন্তোষ ট্রফিতে তিনি বাংলার হয়ে ২বার ও ৫বার আসাম ফুটবল দলের প্রতিনিধিত্ব করেছেন।
রায় আসামের দুটি শীর্ষ ক্লাব - গোয়াহাটি টাউন ক্লাব এবং নবজ্যোতি ক্লাবের হয়ে খেলেছেন। ১৯৭৯ সালে, তিনি কলকাতায় পেশাদার লিগ খেলতে যান। মোহনবাগান এসি, ইস্টবেঙ্গল ক্লাব এবং মোহামেডান এসসির মতো বড় ক্লাবে যাওয়ার আগে তিনি আরিয়ান এফসিতে খেলেছিলেন। তিনি ১৯৮৪ এবং ১৯৮৬ সালে ইস্টবেঙ্গল এবং মোহনবাগানের হয়ে কলকাতা ফুটবল লিগে সর্বোচ্চ গোলদাতা হয়েছেন। দেবাশীষ হংকং ভিত্তিক একটি ক্লাবের হয়ে খেলার সুযোগ পেয়েছিলেন কিন্তু দুর্ভাগ্যবশত ইনজুরির কারণে তিনি প্রস্তাব ফিরিয়ে দেন।
রয় বহুবার সিনিয়র ভারতীয় জাতীয় ফুটবল দলের প্রতিনিধিত্ব করেছেন। তিনি জুনিয়র ইন্ডিয়া দলের সহ-অধিনায়কও ছিলেন।
বাংলা
ভি. পি. সত্যান

ভাট্ট পরমবাথ সত্যান (২৯ এপ্রিল ১৯৬৫ – ১৮ জুলাই ২০০৬), ভিপি সত্যান নামে পরিচিত, একজন প্রাক্তন ভারতীয় পেশাদার ফুটবলার যিনি সেন্টার ব্যাক পজিশনে খেলেছিলেন। তিনি ১৯৯১ থেকে ১৯৯৫ সাল পর্যন্ত ভারতের জাতীয় ফুটবল দলের অধিনায়ক ছিলেন। তিনি ১৯৯২ সালের এআইএফএফ বর্ষসেরা খেলোয়াড় নির্বাচিত হন।
সত্যান ১৯৮৩ সালে সন্তোষ ট্রফি জাতীয় চ্যাম্পিয়নশিপে কেরালার প্রতিনিধিত্ব করে তার কর্মজীবন শুরু করেন। তিনি ১৯৮৫ সালে অমর বাহাদুরের অধীনে ভারতীয় সম্ভাব্যদের জন্য সাউথ জোন ক্যাম্পে যোগ দেন। দৃঢ়ভাবে নির্মিত এবং একজন দক্ষ ডিফেন্ডার, তিনি ঢাকায় ১৯৮৫ সালের সাফ গেমসের জন্য জাতীয় দলে যোগ দেন। ১৯৮৬ সালের মধ্যে, তিনি তিরুবনন্তপুরমে নেহরু কাপ এবং সিউল এশিয়ান গেমসে দেশের প্রতিনিধিত্ব করেছিলেন।
সত্যান কেরালা পুলিশ ফুটবল দলের একজন গুরুত্বপূর্ণ সদস্য ছিলেন যেটি ১৯৮৯–৯০ এবং ১৯৯০–৯১ সালে দুবার ফেডারেশন কাপ জিতেছিল। তিনি ১৯৯১ সালে কেরালা পুলিশ দল থেকে কলকাতায় যান, যেখানে তিনি দুটি মৌসুম খেলেন, একটি মোহামেডান স্পোর্টিং ক্লাবে এবং একটি মোহনবাগানে এবং আবার কেরালা পুলিশে ফিরে আসার আগে এবং তারপরে ১৯৯৬ সালে ইন্ডিয়ান ব্যাঙ্কে চলে যান। সত্যান প্রথমে ১৯৯৫ থেকে ২০০১ সাল পর্যন্ত খেলোয়াড় হিসেবে এবং তারপর দলের কোচ হিসেবে দায়িত্ব পালন করেন।
১৯৯১ সালে, সত্যান বৈরুত এবং সিউলে বিশ্বকাপ বাছাইপর্বের জন্য ভারতীয় দলের অধিনায়ক হন। মাদ্রাজ (বর্তমান চেন্নাই) ১৯৯৫ সালের সাফ গেমসে তিনি ভারতীয় দলকে স্বর্ণপদক জয়ের নেতৃত্ব দেন। তিনি ১৯৯২ সালে কেরালাকে সন্তোষ ট্রফির শিরোপা জিতেছিলেন।
সত্যান ১৯৯২ সালে এআইএফএফ বর্ষসেরা খেলোয়াড় ছিলেন। কোচ হিসাবে, তিনি ২০০২ সালে স্টিফেন কনস্টানটাইনের সহকারী ছিলেন যখন ভারত দক্ষিণ কোরিয়া সফর করেছিল।
ভিপি সত্যান ২৯ এপ্রিল ১৯৫৬ সালে কান্নুর জেলার চোকলির কাছে মেকুন্নুতে ভাট্ট পরমবাথ গোপালন নায়ার এবং নারায়ণী আম্মার কাছে জন্মগ্রহণ করেন। তিনি অনিথাকে বিয়ে করেছিলেন, যিনি এখন কোঝিকোড়ের স্পোর্টস কাউন্সিল অফিসে কেরানি হিসেবে কাজ করছেন এবং তার একটি মেয়ে আথিরা ছিল, যে ২০১৭ সালে বিয়ে করেছিল। সত্যান ১৮ জুলাই ২০০৬-এ চেন্নাইতে একটি আসন্ন ট্রেনের সামনে ঝাঁপ দিয়ে নিজের জীবন নিয়েছিলেন কারণ তিনি প্রাপ্ত স্বীকৃতি/ক্রেডিট/পুরস্কারের অভাবের কারণে এবং তার ফুটবল ক্যারিয়ার থেকে অবসর নেওয়ার পরে আয়ের ক্ষতির কারণে হতাশায় ভুগছিলেন।
২০১৮ সালের ভারতীয় জীবনীমূলক চলচ্চিত্র "ক্যাপ্টেন" সত্যানের জীবনের উপর ভিত্তি করে তৈরি। জয়সূর্য ছবিটিতে সত্যানের চরিত্রে অভিনয় করেছেন, যখন অনু সিতারা তার স্ত্রী অনিথা চরিত্রে অভিনয় করেছেন। ২০১৯ সালে, জয়সূর্য "ক্যাপ্টেন" ছবিতে অভিনয়ের জন্য সেরা অভিনেতার জন্য কেরালা রাজ্য চলচ্চিত্র পুরস্কার জিতেছিলেন।
ভারত
স্বতন্ত্র
হাঁটা-দূরত্বে পরিমাপ

হাঁটা-দূরত্বে পরিমাপ বলতে হাঁটার সময় গণনা করে সেই সময়ের মাধ্যমে কোনও ব্যক্তির অতিক্রান্ত দূরত্বের পরিমাপ করাকে বোঝায়। উদাহরণস্বরূপ জাপানে হাঁটা-দূরত্বের আদর্শ পরিমাপে ১ মিনিট সময় ধরে হাঁটলে ৮০ মিটার দূরত্ব অতিক্রান্ত হয়েছে বোঝায়। এটি জাপানের অস্থাবর সম্পত্তির বিজ্ঞাপনগুলিতে ব্যবহৃত একটি আদর্শমান। যেমন, যদি বলা হয় যে একটি ভবন একটি নির্দিষ্ট উদ্যান বা রেল স্টেশন থেকে ১০ মিনিট হাঁটা-দূরত্বে অবস্থিত, তাহলে এটি ৮০০ মিটার দূরে অবস্থিত।
কেরল পুলিশ (ফুটবল দল)

কেরল পুলিশ ফুটবল ক্লাব হল কেরালার তিরুবনন্তপুরমে অবস্থিত একটি ভারতীয় প্রাতিষ্ঠানিক আধা-পেশাদার ফুটবল দল, যেটি কেরালা প্রিমিয়ার লিগে প্রতিদ্বন্দ্বিতা করেন, ভারতীয় ফুটবল লিগ পদ্ধতির পঞ্চম স্তর। এটি কেরালার প্রথম এবং একমাত্র দল যারা ভারতের শীর্ষ ঘরোয়া কাপ প্রতিযোগিতা জিতেছেন।
১৯৮৪ সালে, কেরালার পুলিশ মহাপরিচালক (ডিজিপি) ভেবেছিলেন পুলিশ বিভাগের জন্য একটি ফুটবল দল গঠন করা একটি ভাল ধারণা হবে। তিনি শুধুমাত্র রাজ্যে উপলব্ধ প্রতিভা পুলের সম্ভাব্যতা উপলব্ধি করেননি, তবে বিভাগের কথা চিন্তা করার সময় জনগণের একটি ইতিবাচক চিত্রও আনতে চেয়েছিলেন।
কেরালা পুলিশ ফুটবল দল কেরালা পুলিশ দ্বারা নিয়ন্ত্রিত এবং দুবার ফেডারেশন কাপ জিতেছেন। ১৯৯৬-৯৭ সালে তারা জাতীয় ফুটবল লিগের উদ্বোধনী সংস্করণে অংশগ্রহণ করে। ১৯৯৮ সালে তারা এনএফএল ২য় ডিভিশনের প্রথম সংস্করণে অংশ নেয়। বছরের পর বছর ধরে তারা ফেডারেশন কাপ এবং ডুরান্ড কাপে বেশ কয়েকবার খেলেছেন। ২০১৪–১৫ সালে তারা কেরালা প্রিমিয়ার লিগের ফাইনালে পৌঁছেছিল, কিন্তু এসবিটি এর কাছে পরাজিত হয়েছিল। ২০১৯–২০ সালে তারা লিগের সেমি-ফাইনালে পৌঁছেছেন।
বাকা

'বাকা' ( "") শব্দের আক্ষরিক অর্থ হলো টিকে থাকা বা স্থায়িত্ব। এটি সুফি দর্শনে ব্যবহৃত একটি পরিভাষা, যা ঈশ্বরের সঙ্গে, ঈশ্বরের মাধ্যমে, ঈশ্বরের মধ্যে এবং ঈশ্বরের জন্য জীবনের একটি বিশেষ অবস্থাকে বোঝায়। এটি মনজিল বা আধ্যাত্মিক পথের সর্বোচ্চ গন্তব্য বা আবাসস্থল হিসেবে বিবেচিত।
'বাকা' তিনটি স্তরের সমন্বয়ে গঠিত। প্রতিটি স্তর ঈশ্বরীয় প্রকাশের নির্দিষ্ট দিক, তার অস্তিত্বের মূল উপাদান এবং গুণগত বিকাশকে বোঝায়। এই স্তরগুলো হলো বিশ্বাস (ইমান), জ্ঞান (মারিফা) এবং করুণা (রহমত)। এটি সেই অবস্থান যেখানে একজন সাধক অবশেষে ঈশ্বরের স্থায়ী দর্শনের জন্য নিজেকে প্রস্তুত করেন। এজন্য একে "ঈশ্বরীয় চিরস্থায়িত্ব" (Divine Eternity) বলা যেতে পারে।
জাহানাবাদ এক্সপ্রেস

জাহানাবাদ এক্সপ্রেস (ট্রেন নং ৮২৫/৮২৬) বাংলাদেশ রেলওয়ে কর্তৃক পরিচালিত একটি আন্তঃনগর ট্রেন। ২০২৪ সালের ২৪ ডিসেম্বর থেকে ট্রেনটি যাত্রা শুরু করে। ট্রেনটিতে মোট ১২টি কোচ রয়েছে। এর মধ্যে ১১টি যাত্রীবাহী ও ১টি পণ্যবাহী। ১১টি কোচে ৭৬৮টি আসন সংখ্যা রয়েছে। ট্রেনটির সাপ্তাহিক বন্ধ সোমবার। বাকি ছয় দিনে দুইবার খুলনা-ঢাকা এবং ঢাকা-বেনাপোল পথে চলাচল করে।
সময়সূচী পরিবর্তনশীল বিধায় বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী জানা যেতে পারে
অনেক সময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি অনির্দিষ্টকাল পর্যন্ত কার্যকর। এক্ষেত্রে বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ তথ্যাদি জানা যেতে পারে।
রূপসী বাংলা এক্সপ্রেস

রূপসী বাংলা এক্সপ্রেস (ট্রেন নং ৮২৭/৮২৮) বাংলাদেশ রেলওয়ে কর্তৃক পরিচালিত একটি আন্তঃনগর ট্রেন। ২০২৪ সালের ২৪ ডিসেম্বর থেকে ট্রেনটি যাত্রা শুরু করে। যা এখন নিয়মিত চলছে।
সময়সূচী পরিবর্তনশীল বিধায় বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী জানা যেতে পারে
হুরমতি

হুরমতি ২০২৪ সালের একটি বাংলা ভাষার বাংলাদেশী হাস্যরসাত্মক নাট্য চলচ্চিত্র। "শবনম পারভীন প্রোডাকশনের" ব্যানারে প্রযোজনা, গল্প, চিত্রনাট্য, সংলাপ লেখার সাথে পরিচালনা করেছেন শবনম পারভীন। প্রধান চরিত্রে অভিনয় করেছেন শবনম পারভীন। চলচ্চিত্রে পুরুষদ শাষিত সমাজে একজন নারী কর্মসংস্থানে কী ধরনের অবস্থার সম্মুখীন হয় তা তুলে ধরা হয়েছে। যা ১৩ই ডিসেম্বর মুক্তি পায়।
২০১৯ সালে হুরমতি বানিয়েছিলেন শবনম পারভীন। তবে করোনাসহ নানা কারণে মুক্তি দিতে পারেননি। অবশেষে ১৩ ডিসেম্বর মুক্তির জন্য নির্ধারণ করা হয়। শবনম বলেন, ‘আমার ইচ্ছা ছিল ২০২০ সালে হুরমতি মুক্তি দেওয়ার। ডেটও নিয়েছিলাম। কিন্তু করোনা এসে যাওয়ায় তা আর সম্ভব হয়নি।'
২০২৪ সালের ১৩ই ডিসেম্বর অভি কথাচিত্রের বিতরণে বাংলাদেশের প্রেক্ষাগৃহে মুক্তি পায়।
প্রক্সিমাস টাওয়ারস

প্রক্সিমাস টাওয়ারস (; ) নর্দান কোয়ার্টারের বুলেভার্ড ডু রোই অ্যালবার্ট II/-এ অবস্থিত দুটি গগনচুম্বী ভবন। এগুলি বেলজিয়ামের প্রক্সিমাস টেলিকমিউনিকেশন কোম্পানির নাম অনুসারে পরিচিত। পূর্বে এগুলি বেলগাকম টাওয়ার্স নামে পরিচিত ছিল।
এই ভবনগুলির প্রতিটির উচ্চতা এবং একটি টাওয়ারে একটি বেলজিয়ামের জাতীয় পতাকাসহ উচ্চতায় একটি স্পায়ার রয়েছে। দুটি ভবন ২৫তম এবং ২৬তম তলার মধ্যে একটি কাঁচের স্কাইওয়ে দ্বারা সংযুক্ত।
এই টাওয়ারগুলির পরিকল্পনা প্রথমে আটটি ভবন নিয়ে একটি ব্রাসেলস ওয়ার্ল্ড ট্রেড সেন্টার কমপ্লেক্সের অংশ হিসেবে করা হয়েছিল, তবে এগুলি আলাদা প্রকল্পে বিভক্ত হয়। টাওয়ারগুলির নির্মাণ কাজ ১৯৯১ সালে শুরু হয় এবং ১৯৯৪ সালে সম্পন্ন হয়।